qundao/data-zh-poetry huggingface dataset:
奉赠宣抚孟参政二首
作者：李纲
朝代：宋

赤子潢池学弄兵，柄臣仗节到闽城。布宣威德雷霆奋，慰抚烝黎雨泽倾。鏖战指踪烦妙略，凯旋铙鼓震驩声。灵旗径向江湖去，早定艰难底太平。睢阳一别五经春，邂逅相逢瘴海滨。华发知公因国事，苍颜顾我久埃尘。绨袍念旧故人意，药裹关心多病身。入觐从容见知旧，为言秪欲老垂纶。
奉赠宣抚孟参政二首·其一
作者：李纲
朝代：宋
体裁：七言律诗

赤子潢池学弄兵，柄臣仗节到闽城。布宣威德雷霆奋，慰抚烝黎雨泽倾。鏖战指踪烦妙略，凯旋铙鼓震驩声。灵旗径向江湖去，早定艰难底太平。
奉赠宣抚孟参政二首·其二
作者：李纲
朝代：宋

睢阳一别五经春，邂逅相逢瘴海滨。华发知公因国事，苍颜顾我久埃尘。绨袍念旧故人意，药裹关心多病身。入觐从容见知旧，为言秪欲老垂纶。
奉赠宣抚孟参政二首·其二
作者：李纲
朝代：宋

睢阳一别五经春，邂逅相逢瘴海滨。
华髪知公因国事，苍颜顾我久埃尘。
绨袍念旧故人意，药裹关心多病身。
入觐从容见知旧，为言秪欲老垂纶。
奉酬胡俊明博士见寄
作者：李纲
朝代：宋

载笔螭坳侍九天，谪来山泽作臞仙。鸣冈敢并喈喈凤，感气聊同嘒嘒蝉。引义每惭爰叔直，著鞭常恐祖生先。庭闱一去三千里，自叹飘零曷日还。
奉酬胡俊明博士见寄
作者：李纲
朝代：宋

载笔螭坳侍九天，谪来山泽作臞仙。
鸣冈敢并喈喈鳯，感气聊同嘒嘒蝉。
引义每惭爰叔直，着鞭常恐祖生先。
庭闱一去三千里，自叹飘零曷日还。
奉酬陈之元教授见赠次韵
作者：李纲
朝代：宋

谪官因得穷林泉，陶写聊复资诗篇。青岑叠叠山满眼，碧波湛湛溪涵天。南连海峤饶雾雨，北望吴越凄风烟。感怀触目还得句，但可娱戏那敢传。譬犹候虫与时鸟，自鸣自已真偶然。岂知飘落广文耳，饰以妙语烦雕镌。与公平生未相识，一见倾心谁与易。沙阳百里阻游从，注目寒空暮云碧。朅来邂逅慰所思，况得新诗飞霹雳。我今归去隐梁溪，远迹江湖养愚直。看公白日上青霄，九万扶摇不劳力。
奉酬陈之元教授见赠次韵
作者：李纲
朝代：宋

谪官因得穷林泉，陶写聊復资诗篇。
青岑迭迭山满眼，碧波湛湛溪涵天。
南连海峤饶雾雨，北望吴越凄风烟。
感怀触目还得句，但可娱戏那敢传。
譬犹候虫与时鸟，自鸣自已真偶然。
岂知飘落广文耳，饰以妙语烦雕镌。
与公平生未相识，一见倾心谁与易。
沙阳百里阻游从，注目寒空暮云碧。
朅来邂逅慰所思，况得新诗飞霹雳。
我今归去隐梁溪，远迹江湖飬愚直。
看公白日上青霄，九万扶摇不劳力。
子弟辈游天池余以病不果往
作者：李纲
朝代：宋

云山积翠倚穹苍，仙圣灵踪写上方。瑞像世传藏锦绣，神光人说似清凉。心安是处皆欢喜，眼正无时非吉祥。我病未能寻胜境，慇勤为爇一炉香。
子弟辈游天池余以病不果往
作者：李纲
朝代：宋

云山积翠倚穹苍，仙圣灵踪写上方。
瑞像世传藏锦绣，神光人说似清凉。
心安是处皆欢喜，眼正无时非吉祥。
我病未能寻胜境，慇懃为爇一炉香。
子房
作者：李纲
朝代：宋
体裁：七言绝句

汉楚存亡谈笑中，子房初不有其功。闭门辟谷思轻举，肯叹淮阴犬与弓。
季夏之初自安国迁南台天宁寺依南山而面北暑气尤盛暇日望山顶松林郁然意必有异因穴垣凿磴以造其上形势坦平风日清美四顾山峦环合江潮往来景物不可模状月出林表清光更多夜久閴寂殆非尘世作古诗二十韵以纪其事奉呈巽达元仲
作者：李纲
朝代：宋

旅泊不求安，小憇南台宫。
轩楹尽北乡，盛暑堕甑中。
开垣追微凉，山顶罗千松。
烦襟忽破散，濯此万里风。
羣山递环遶，云物增奇峰。
江潮信有期，来去初不穷。
啸咏得所托，幽禽亦玲珑。
青霞蔽落日，皎月生于东。
清光入疏林，照我鬓髪松。
壮年几何时，倐忽成衰翁。
愿餐日月华，为驻冰雪容。
二子皆静者，翛然此相从。
灵丹论秘诀，妙理谈真空。
兵戈满寰瀛，此乐岂易逢。
犹恨迩城市，时来车马踪。
逝将选幽僻，诛茅寄蒙笼。
灌溉荔支园，可敌万户封。
屋前修竹合，屋后流溪通。
风月应更好，清欢永相同。
稚川晚闻道，尚冀刀圭功。
季夏之初自安国迁南台天宁寺依南山而面北暑气尤盛暇日望山顶松林郁然意必有异因穴垣凿磴以造其上形势坦平风日清美四顾山峦环合江潮往来景物不可模状月出林表清光更多夜久阒寂殆非尘世作古诗二十韵以纪其事奉呈巽达元仲
作者：李纲
朝代：宋

旅泊不求安，小憩南台宫。轩楹尽北乡，盛暑堕甑中。开垣追微凉，山顶罗千松。烦襟忽破散，濯此万里风。群山递环绕，云物增奇峰。江潮信有期，来去初不穷。啸咏得所托，幽禽亦玲珑。青霞蔽落日，皎月生于东。清光入疏林，照我鬓发松。壮年几何时，倏忽成衰翁。愿餐日月华，为驻冰雪容。二子皆静者，翛然此相从。灵丹论秘诀，妙理谈真空。兵戈满寰瀛，此乐岂易逢。犹恨迩城市，时来车马踪。逝将选幽僻，诛茅寄蒙笼。灌溉荔支园，可敌万户封。屋前修竹合，屋后流溪通。风月应更好，清欢永相同。稚川晚闻道，尚冀刀圭功。
季明之子登第戏成小诗并纪岩桂之异
作者：李纲
朝代：宋
体裁：古风

怪底春山桂开早，仙籍浮香远相告。固知钟爱在贤郎，谁谓笔根无显报。亲宾来贺如云奔，车马煌煌于氏门。七杯燕客吾未与，应欲特开东阁樽。
季明惠含笑花其香满室以诗报之
作者：李纲
朝代：宋

奇葩为我摘芳条，一笑嫣然特地娇。花露玉颜诚巧倩，叶堆云鬓愈妖娆。韬藏妙质踰三月，喷泄清香在一朝。更把綵丝缠绿萼，肯教芳馥片时销。
季明惠含笑花其香满室以诗报之
作者：李纲
朝代：宋

奇葩为我摘芳条，一笑嫣然特地娇。
花露玉颜诚巧倩，叶堆云鬓愈妖娆。
韬藏妙质踰三月，喷洩清香在一朝。
更把綵丝纒绿萼，肯教芳馥片时销。
季明送南中花木
作者：李纲
朝代：宋
体裁：七言律诗

悟道方知色即空，乐全深得种花功。愿从真隐师为圃，敢意芳根与乐丛。陶令欲归三径老，海神更借一帆风。梁溪异日凭栏处，把酒看花定忆公。
季言送余至湖外欲往无为挈其姊旅榇归锡山悯其勤赠此一绝
作者：李纲
朝代：宋
体裁：七言绝句

送我谪官迁姊殡，人生如汝亦劳哉。他时寄骨西江上，烦汝还须得得来。
学堂岩
作者：李纲
朝代：宋
体裁：七言绝句

仙官读彻蕊珠篇，几案岩中自寂然。昆阆图书藏策府，谁言孤陋解成仙。
学草书
作者：李纲
朝代：宋
体裁：七言绝句

平生行事见真书，草圣空惭点画疏。今日试临寒食帖，却疑羲献不难如。
宝剑联句
作者：李纲
朝代：宋

造化炉锤巧，山溪矿镤良。精金付欧冶，妙手铸干将。淬砺呈锋锷，飞腾辨耿光。青黄司火候，爪发助祈禳。桃氏几时献，龙文难久藏。鳞皴识松理，乙屈认鱼肠。黯黯青蛇色，炎炎赤帝祥。提携起三尺，驾驭牧群狼。弹铗悲冯子，誇镡悟赵王。神功归不试，利用运无旁。赠客千金直，方人百鍊钢。还须玉具饰，何用蒯缑装。讵使妖腰喜，当容节士狂。纯卢非妩媚，巨阙太坚刚。郁勃冲牛斗，蛇蜒接混茫。畴能宝于越，俱议刻艅艎。抆拭资神土，珍藏閟宝房。斩蛟诚壮勇，剸象见铦铓。韩信归高祖，朱云赐尚方。雄材元倚仗，佞胆已飞扬。浑脱公孙舞，缦胡庶士伤。吴钩能曲折，蜀汉有文章。六赐恩何厚，三名怨未偿。先知吼蛟兕，摩钝凛冰霜。犬子尝思击，猿公莫敢当。翁归备文武，季路戒彊梁。疾视真何事，要盟或可臧。镵天隳彗孛，适野走徬徨。麾拂飞雷电，轩昂变雨旸。刺强同匕首，定乱岂长枪。叔向排当御，昭王畏拙倡。买牛今欲老，铸鏄岁方穰。徐国留吴札，鸿门蔽顶庄。拄颐真贵盛，击柱妄披猖。曜攒山妖见，秦兴水怪彰。万人犹可敌，一吷未应扬。不动惊公胜，为誇异伯阳。断匜犹未妙，穿屋始非常。止水涵晶瑩，疏星点角芒。聊须为武备，何必事戎行。要并宗臣履，休同小盗裳。冲星怜杜子，斫地叹王郎。不假蒙须便，真成刃手创。新硎如可发，故物未应忘。黠虏称兵急，王师击鼓镗。氛埃期扫荡，心胆为开张。未斩楼兰级，那销黔首疮。几回开匣罢，但欲引杯长。聊复防身佩，毋为跃水亡。报君吾志毕，以尔倚扶桑。
宝剑联句
作者：李纲
朝代：宋
体裁：五言排律

造化炉锤巧，山溪矿镤良。精金付欧冶，妙手铸干将。淬砺呈锋锷，飞腾辨耿光。青黄司火候，爪发助祈禳。桃氏几时献，龙文难久藏。鳞皴识松理，乙屈认鱼肠。黯黯青蛇色，炎炎赤帝祥。提携起三尺，驾驭牧群狼。弹铗悲冯子，誇镡悟赵王。神功归不试，利用运无旁。赠客千金直，方人百鍊钢。还须玉具饰，何用蒯缑装。讵使妖腰喜，当容节士狂。纯卢非妩媚，巨阙太坚刚。郁勃冲牛斗，蛇蜒接混茫。畴能宝于越，俱议刻艅艎。抆拭资神土，珍藏閟宝房。斩蛟诚壮勇，剸象见铦铓。韩信归高祖，朱云赐尚方。雄材元倚仗，佞胆已飞扬。浑脱公孙舞，缦胡庶士伤。吴钩能曲折，蜀汉有文章。六赐恩何厚，三名怨未偿。先知吼蛟兕，摩钝凛冰霜。犬子尝思击，猿公莫敢当。翁归备文武，季路戒彊梁。疾视真何事，要盟或可臧。镵天隳彗孛，适野走徬徨。麾拂飞雷电，轩昂变雨旸。刺强同匕首，定乱岂长枪。叔向排当御，昭王畏拙倡。买牛今欲老，铸鏄岁方穰。徐国留吴札，鸿门蔽顶庄。拄颐真贵盛，击柱妄披猖。曜攒山妖见，秦兴水怪彰。万人犹可敌，一吷未应扬。不动惊公胜，为誇异伯阳。断匜犹未妙，穿屋始非常。止水涵晶莹，疏星点角芒。聊须为武备，何必事戎行。要并宗臣履，休同小盗裳。冲星怜杜子，斫地叹王郎。不假蒙须便，真成刃手创。新硎如可发，故物未应忘。黠虏称兵急，王师击鼓镗。氛埃期扫荡，心胆为开张。未斩楼兰级，那销黔首疮。几回开匣罢，但欲引杯长。聊复防身佩，毋为跃水亡。报君吾志毕，以尔倚扶桑。
宝剑联句
作者：李纲
朝代：宋

造化鑪锤巧，山溪矿镤良。
精金付欧冶，妙手铸干将。
淬砺呈锋锷，飞腾辨耿光。
青黄司火候，爪髪助祈禳。
桃氏几时献，龙文难久藏。
鳞皴识松理，乙屈认鱼肠。
黯黯青蛇色，炎炎赤帝祥。
提携起三尺，驾驭牧羣狼。
弹铗悲冯子，夸镡悟赵王。
神功归不试，利用运无旁。
赠客千金直，方人百炼钢。
还须玉具饰，何用蒯缑装。
讵使妖腰喜，当容节士狂。
纯卢非妩媚，巨阙太坚刚。
郁勃衝牛斗，蛇蜒接混茫。
畴能宝于越，俱议刻艅艎。
抆拭资神土，珍藏閟宝房。
斩蛟诚壮勇，剸象见铦铓。
韩信归髙祖，朱云赐尚方。
雄材元倚仗，佞胆已飞扬。
浑脱公孙舞，缦胡庶士伤。
吴鈎能曲折，蜀汉有文章。
六赐恩何厚，三名怨未偿。
先知吼蛟兕，摩钝凛冰霜。
犬子尝思击，猿公莫敢当。
翁归备文武，季路戒彊梁。
疾视真何事，要盟或可臧。
镵天隳彗孛，适野走彷徨。
麾拂飞雷电，轩昂变雨旸。
刺强同匕首，定乱岂长枪。
叔向排当御，昭王畏拙倡。
买牛今欲老，铸鏄岁方穰。
徐国留吴札，鸿门蔽顶庄。
拄颐真贵盛，击柱妄披猖。
曜攒山妖见，秦兴水怪彰。
万人犹可敌，一吷未应扬。
不动惊公胜，为夸异伯阳。
断匜犹未妙，穿屋始非常。
止水涵晶莹，疏星点角芒。
聊须为武备，何必事戎行。
要并宗臣履，休同小盗裳。
衝星怜杜子，斫地叹王郎。
不假蒙须便，真成刃手创。
新硎如可发，故物未应忘。
黠虏称兵急，王师击鼓镗。
氛埃期扫荡，心胆为开张。
未斩楼兰级，那销黔首疮。
几回开匣罢，但欲引杯长。
聊復防身佩，毋为跃水亡。
报君吾志毕，以尔倚扶桑。
客有出示御制登中和堂诗小臣斐然仰次宸韵二首
作者：李纲
朝代：宋

黄屋狩吴越，勾陈俯江津。迢遥八骏御，时迈慰斯民。汉祚歘再兴，周邦命惟新。谁令猃狁炽，坐使宵旰勤。宅洛既得卜，去豳亦惟仁。宸章迹禹功，道继胼胝身。期运有泰否，钝蟠利则伸。君王自神武，安得熊罴臣。贱子志丘壑，敢怀要路津。偶乘风云会，冀拯凋瘵民。误被圣主知，坐期功业新。飘零继三黜，奔走亦已勤。生还鲸海中，仰荷皇天仁。不然铄金口，何有鸿毛身。当从玄豹隐，无复尺蠖伸。感叹魏公言，愿使为良臣。
客有出示御制登中和堂诗小臣斐然仰次宸韵二首·其一
作者：李纲
朝代：宋

黄屋狩吴越，勾陈俯江津。迢遥八骏御，时迈慰斯民。汉祚歘再兴，周邦命惟新。谁令猃狁炽，坐使宵旰勤。宅洛既得卜，去豳亦惟仁。宸章迹禹功，道继胼胝身。期运有泰否，钝蟠利则伸。君王自神武，安得熊罴臣。
客有出示御制登中和堂诗小臣斐然仰次宸韵二首·其一
作者：李纲
朝代：宋

黄屋狩吴越，勾陈俯江津。
迢遥八骏御，时迈慰斯民。
汉祚歘再兴，周邦命惟新。
谁令玁狁炽，坐使宵旰勤。
宅洛既得卜，去豳亦惟仁。
宸章蹟禹功，道继胼胝身。
期运有泰否，钝蟠利则伸。
君王自神武，安得熊罴臣。
客有出示御制登中和堂诗小臣斐然仰次宸韵二首·其二
作者：李纲
朝代：宋

贱子志丘壑，敢怀要路津。偶乘风云会，冀拯凋瘵民。误被圣主知，坐期功业新。飘零继三黜，奔走亦已勤。生还鲸海中，仰荷皇天仁。不然铄金口，何有鸿毛身。当从玄豹隐，无复尺蠖伸。感叹魏公言，愿使为良臣。
客有出示御制登中和堂诗小臣斐然仰次宸韵二首·其二
作者：李纲
朝代：宋

贱子志丘壑，敢怀要路津。
偶乘风云会，冀拯凋瘵民。
误被圣主知，坐期功业新。
飘零继三黜，奔走亦已勤。
生还鲸海中，仰荷皇天仁。
不然铄金口，何有鸿毛身。
当从玄豹隐，无復尺蠖伸。
感叹魏公言，愿使为良臣。
客有言长沙军变向伯恭能弹治规画甚伟适得伯恭书亦道其事作韵语以寄之
作者：李纲
朝代：宋

长沙舞袖仅可旋，今作巨镇湖湘边。骄兵夜探赤白丸，乘间窃发将啸翾。不知向子有老拳，缚束健卒秖数言。翩如鸟雀擒鹰鹯，奸腰凶领污龙泉。弹压一境敢复喧，稚耋鼓舞喜欲颠。归哺其饴甘晏眠，众服壮略称无前。我归自南得之传，颇欣祖生先着鞭。何不付与大将权，旌旗缤纷指云燕。一鼓士气如突烟，黠虏破胆心少悛。洒扫海内清戈鋋，使我衰病安庐田。
客有言长沙军变向伯恭能弹治规画甚伟适得伯恭书亦道其事作韵语以寄之
作者：李纲
朝代：宋

长沙舞袖仅可旋，今作巨镇湖湘边。
骄兵夜探赤白丸，乘间窃发将啸翾。
不知向子有老拳，缚束健卒秖数言。
翩如鸟雀擒鹰鹯，姦腰凶领污龙泉。
弹压一境敢復喧，稚耋鼓舞喜欲颠。
归哺其饴甘晏眠，众服壮略称无前。
我归自南得之传，颇欣祖生先着鞭。
何不付与大将权，旍旗缤纷指云燕。
一鼓士气如突烟，黠虏破胆心少悛。
洒扫海内清戈鋋，使我衰病安庐田。
客有馈玉面狸者戏赋此诗
作者：李纲
朝代：宋

山林冬暖草未衰，深岩穴处狸正肥。
丰茸斑毳面粧玉，摇曳修尾髦如牦。
夜行昼伏彼何罪，失身终堕网与机。
庖厨须尔充口腹，几欲断尾同牺鸡。
蒸炊包裹付糟滓，酥香玉软丰肤肌。
霜刀缕切腻且滑，犀筯厌饫良珎奇。
猩唇熊白不足数，披絮黄雀空多脂。
樽前风味乃如许，为尔倒尽黄金巵。
客有馈玉面狸者戏赋此诗
作者：李纲
朝代：宋

山林冬煖草未衰，深岩穴处狸正肥。丰茸斑毳面妆玉，摇曳脩尾髦如犛。夜行昼伏彼何罪，失身终堕网与机。庖厨须尔充口腹，几欲断尾同牺鸡。蒸炊包裹付糟滓，酥香玉软丰肤肌。霜刀缕切腻且滑，犀箸厌饫良珍奇。猩唇熊白不足数，披絮黄雀空多脂。樽前风味乃如许，为尔倒尽黄金卮。
客有馈鲜鲫月夜与宗之溪上放之
作者：李纲
朝代：宋
体裁：七言绝句

步月溪头放小鲜，银梭掷水势飞翻。清波真是悠然去，不似洋洋秪听言。
客言庐山往年之盛今不逮远矣戏成此诗
作者：李纲
朝代：宋

福地禅林海内无，盛衰亦与世缘俱。祗应泉石不知老，长伴烟云得自娱。种杏仙家今寂寞，献花衲子亦乾枯。我生颇恨来游晚，也胜不来空看图。
客言庐山往年之盛今不逮远矣戏成此诗
作者：李纲
朝代：宋

福地禅林海内无，盛衰亦与世缘俱。
祗应泉石不知老，长伴烟云得自娱。
种杏仙家今寂寞，献花衲子亦干枯。
我生颇恨来游晚，也胜不来空看图。
客饷新橙有感
作者：李纲
朝代：宋

湖外新橙也自黄，故人相赠解包香。
捣虀正鲙双鱼美，荐酒聊持一瓣尝。
湛岘旧栽千树橘，洞庭初落满林霜。
木奴供给何须道，怅望东吴云水郷。
客饷新橙有感
作者：李纲
朝代：宋

湖外新橙也自黄，故人相赠解包香。捣齑正鲙双鱼美，荐酒聊持一瓣尝。湛岘旧栽千树橘，洞庭初落满林霜。木奴供给何须道，怅望东吴云水乡。
家问自闽中转来走笔寄诸弟
作者：李纲
朝代：宋

江海相望万里余，干戈阻绝久离居。
沉鱼断鴈杳何所，一纸千金初得书。
身脱鲸波真偶尔，家邻兵火幸恬如。
弟兄老矣何为者，相约罗浮同结庐。
家问自闽中转来走笔寄诸弟
作者：李纲
朝代：宋

江海相望万里馀，干戈阻绝久离居。沉鱼断雁杳何所，一纸千金初得书。身脱鲸波真偶尔，家邻兵火幸恬如。弟兄老矣何为者，相约罗浮同结庐。
容南初食荔枝二首
作者：李纲
朝代：宋

海山荔子冠炎荒，颇恨遄归不得尝。犹喜容南三月里，轻红初擘一枝香。买地城南种荔枝，每留核付守园儿。但祈四海兵戈息，会见开花著子时。
容南初食荔枝二首·其一
作者：李纲
朝代：宋

海山荔子冠炎荒，颇恨遄归不得尝。
犹喜容南三月裏，轻红初擘一枝香。
容南初食荔枝二首·其一
作者：李纲
朝代：宋

海山荔子冠炎荒，颇恨遄归不得尝。犹喜容南三月里，轻红初擘一枝香。
容南初食荔枝二首·其二
作者：李纲
朝代：宋

买地城南种荔枝，毎留核付守园儿。
但祈四海兵戈息，会见开花着子时。
容南初食荔枝二首·其二
作者：李纲
朝代：宋

买地城南种荔枝，每留核付守园儿。但祈四海兵戈息，会见开花著子时。
容南道中二首
作者：李纲
朝代：宋

路入容南境，风烟自一方。山空云苒苒，春动水茫茫。紫府丹砂秘，幽村碧树芳。肃然有佳致，作个是炎荒。闻说容南久，安知客路经。沉沉洞天近，湛湛古湫渟。日落峰峦翠，春回草木青。丹砂如可问，当卜老岩扃。
容南道中二首·其一
作者：李纲
朝代：宋

路入容南境，风烟自一方。山空云苒苒，春动水茫茫。紫府丹砂秘，幽村碧树芳。肃然有佳致，作个是炎荒。
容南道中二首·其一
作者：李纲
朝代：宋

路入容南境，风烟自一方。
山空云苒苒，春动水茫茫。
紫府丹砂秘，幽村碧树芳。
肃然有佳致，作箇是炎荒。
容南道中二首·其二
作者：李纲
朝代：宋
体裁：五言律诗

闻说容南久，安知客路经。沉沉洞天近，湛湛古湫渟。日落峰峦翠，春回草木青。丹砂如可问，当卜老岩扃。
宿信州景德寺禅月堂
作者：李纲
朝代：宋

野寺虚堂倚翠微，云山极目望中疑。溪寒连舰栏干直，日暮高楼鼓角悲。倒景星河光破碎，乱萤灯火影参差。贯休髣髴英灵在，应笑登临强赋诗。
宿信州景德寺禅月堂
作者：李纲
朝代：宋

野寺虚堂倚翠微，云山极目望中疑。
溪寒连舰栏干直，日暮髙楼鼓角悲。
倒景星河光破碎，乱萤灯火影参差。
贯休髣髴英灵在，应笑登临强赋诗。
宿兴宁县驿二首
作者：李纲
朝代：宋

清夜风露冷，月华窗半侵。怀家千里梦，许国一生心。倦鸟投林急，潜鱼泳泽深。无人知此意，抱膝自长吟。六月欲徂暑，又催流火辉。竹间萤已乱，檐侧燕将归。岂念弃纨扇，永怀劳铁衣。兵戈犹未息，老尽故山薇。
宿兴宁县驿二首·其一
作者：李纲
朝代：宋
体裁：五言律诗

清夜风露冷，月华窗半侵。怀家千里梦，许国一生心。倦鸟投林急，潜鱼泳泽深。无人知此意，抱膝自长吟。
宿兴宁县驿二首·其二
作者：李纲
朝代：宋

六月欲徂暑，又催流火辉。竹间萤已乱，檐侧燕将归。岂念弃纨扇，永怀劳铁衣。兵戈犹未息，老尽故山薇。
宿兴宁县驿二首·其二
作者：李纲
朝代：宋

六月欲徂暑，又催流火辉。
竹间萤已乱，檐侧鷰将归。
岂念弃纨扇，永怀劳铁衣。
兵戈犹未息，老尽故山薇。
宿安仁云锦堂
作者：李纲
朝代：宋
体裁：七言律诗

一宿溪边云锦堂，烟村浮动野梅香。沙平水澹近江浦，天阔山遥多夕阳。北陆寒凝风眇眇，东吴音断意茫茫。片言无补空来往，赢得萧条两鬓霜。
宿岩头寺
作者：李纲
朝代：宋
体裁：七言律诗

天气沉阴迫季秋，通城早发宿岩头。催寒小雨松桂湿，出岫孤云嵌洞幽。瓶锡真还行脚债，钳锤罕遇点胸俦。夜深云散千峰月，注目寒空独倚楼。
宿岳麓寺
作者：李纲
朝代：宋

岳麓久不到，兵戈浩联绵。
及兹再来游，莲宇犹依然。
隔江望城郭，瓦砾稀人烟。
十里无草木，髠尽羣山颠。
老僧旧相识，为语当时缘。
胡骑中宵来，烈火光照天。
杀人知几何，浮尸蔽长川。
巨盗继凭据，姦贪争弄权。
诛求到骨髓，荆棘生荒田。
兹山二三刹，危甚偶得全。
至今斋厨室，不给粥与饘。
步上法华堂，试酌白鹤泉。
泉味俨如昔，松竹自碧鲜。
端如君子操，不为治乱愆。
永夜宿虚堂，慷慨不成眠。
安得有志士，王道还平平。
太平復旧观，山林寄余年。
宿岳麓寺
作者：李纲
朝代：宋

岳麓久不到，兵戈浩联绵。及玆再来游，莲宇犹依然。隔江望城郭，瓦砾稀人烟。十里无草木，髡尽群山颠。老僧旧相识，为语当时缘。胡骑中宵来，烈火光照天。杀人知几何，浮尸蔽长川。巨盗继凭据，奸贪争弄权。诛求到骨髓，荆棘生荒田。兹山二三刹，危甚偶得全。至今斋厨室，不给粥与饘。步上法华堂，试酌白鹤泉。泉味俨如昔，松竹自碧鲜。端如君子操，不为治乱愆。永夜宿虚堂，慷慨不成眠。安得有志士，王道还平平。太平复旧观，山林寄馀年。
宿开平寺去剑浦二十里有泉石之胜曩与郡守谢德夫同游今一纪矣溪山草木依然住持犹旧人也感叹有作二首
作者：李纲
朝代：宋

旧游浑似梦，佳处每难忘。地僻溪山秀，春深草木香。世途方梗棘，老景自凄凉。衲子那知此，闲中气味长。往年同谢老，胜赏到开平。步屧山云细，回舟溪月清。光阴双转毂，身世两浮萍。愿卜幽栖地，翛然得此生。
宿开平寺去剑浦二十里有泉石之胜曩与郡守谢德夫同游今一纪矣溪山草木依然住持犹旧人也感嘆有作二首·其一
作者：李纲
朝代：宋
体裁：五言律诗

旧游浑似梦，佳处每难忘。地僻溪山秀，春深草木香。世途方梗棘，老景自凄凉。衲子那知此，闲中气味长。
宿开平寺去剑浦二十里有泉石之胜曩与郡守谢德夫同游今一纪矣溪山草木依然住持犹旧人也感嘆有作二首·其二
作者：李纲
朝代：宋
体裁：五言律诗

往年同谢老，胜赏到开平。步屧山云细，回舟溪月清。光阴双转毂，身世两浮萍。愿卜幽栖地，翛然得此生。
宿栖真馆夜雪大作诘旦遂行
作者：李纲
朝代：宋
体裁：古风

一夜武夷三尺雪，岩壑无声闻竹折。云峰烟岫望都迷，玉树瑶林寒更发。山中道士毛骨奇，劝我留宿山前斋。轻装冒雪非得已，仙赏更待他年来。
宿疏山戏成一绝
作者：李纲
朝代：宋

疏山缘熟岂无由，暂到人人识故侯。临别慇勤语禅子，秪来托宿不来游。
宿疏山戏成一绝
作者：李纲
朝代：宋

疏山缘熟岂无由，暂到人人识故侯。
临别慇勤语禅子，秪来託宿不来游。
宿道傍僧舍次蒋颖叔壁间韵
作者：李纲
朝代：宋

竟日碧山中，清宵憇宝宫。
客愁无那处，一叶已秋风。
宿道傍僧舍次蒋颖叔壁间韵
作者：李纲
朝代：宋

竟日碧山中，清宵憩宝宫。客愁无那处，一叶已秋风。
宿都峤山灵景寺
作者：李纲
朝代：宋

清晨游栖真，薄暮宿灵景。山空松桂香，云细泉石冷。高崖敞飞檐，象纬逼参井。惜无娟娟月，散此林下影。夜阑风露寒，岩曲灯耿耿。疏钟响嵌窦，客枕发深省。却随猿鸟起，再上翠微顶。道人山后来，眸子颇清炯。试询龙虎诀，妙意默已领。我生忧患馀，半世泛萍梗。脱身鲸海中，扫迹方自屏。愿从稚川游，薪水事丹鼎。庶资刀圭力，少使桑榆永。胡尘暗中原，静谧惟五岭。渺然炎荒地，自绝羽书警。结茅定前缘，幽梦先异境。上下三洞间，安得田二顷。携家学庞公，扪虱笑王猛。采薇与散发，此志久已肯。嵇生非吾徒，幽愤醉方醒。
宿都峤山灵景寺
作者：李纲
朝代：宋

清晨游栖真，薄暮宿灵景。
山空松桂香，云细泉石冷。
髙崖敞飞檐，象纬逼参井。
惜无娟娟月，散此林下影。
夜阑风露寒，岩曲灯耿耿。
疏钟响嵌窦，客枕发深省。
却随猿鸟起，再上翠微顶。
道人山后来，眸子颇清炯。
试询龙虎诀，妙意默已领。
我生忧患余，半世泛萍梗。
脱身鲸海中，扫迹方自屏。
愿从稚川游，薪水事丹鼎。
庶资刀圭力，少使桑榆永。
胡尘暗中原，静谧惟五岭。
渺然炎荒地，自绝羽书警。
结茅定前缘，幽梦先异境。
上下三洞间，安得田二顷。
携家学庞公，扪蝨笑王猛。
采薇与散髪，此志久已肯。
嵇生非吾徒，幽愤醉方醒。
宿黄柏村馆
作者：李纲
朝代：宋

客馆可人意，敢怀行路劳。轩窗面苍翠，棋酒助嬉遨。雨过竹声碎，风摇云影高。人生随处适，何必赋离骚。
宿黄柏村馆
作者：李纲
朝代：宋

客馆可人意，敢怀行路劳。
轩窗面苍翠，棋酒助嬉遨。
雨过竹声碎，风摇云影髙。
人生随处适，何必赋离骚。
宿黄藤驿
作者：李纲
朝代：宋
体裁：五言律诗

古驿号黄藤，休鞍夜已灯。溪寒水清浅，山瘦石棱层。豪客路方阻，岁寒阴始凝。开怀惟仗酒，独酌醉瞢腾。
寄内
作者：李纲
朝代：宋
体裁：七言律诗

南迁道远不相携，锦字还嗟雁到迟。玉臂云鬟同夜月，绣屏金鸭独香帷。诸儿应解勤修习，稚女遥怜弄喔咿。何日得归同隐志，孟光举案定齐眉。
寄吕相元直
作者：李纲
朝代：宋
体裁：七言律诗

许国精忠不计身，据鞭矍铄迈前闻。亲提貔虎三千士，力破豺狼十万军。江表已欣迎骑气，淮壖行庆扫妖氛。劳公力赞中兴业，衰病安然卧白云。
寄吴元中给事
作者：李纲
朝代：宋

千里同风一念间，琳宫筦库等为閒。高怀自遂全三乐，懵学于今见一斑。顾我望云惟陟岵，羡公戏彩日承颜。何时恩许归终养，因得扁舟事往还。
寄吴元中给事
作者：李纲
朝代：宋

千里同风一念间，琳宫筦库等为閒。
高怀自遂全三乐，懵学于今见一斑。
顾我望云惟陟岵，羡公戏彩日承颜。
何时恩许归终飬，因得扁舟事往还。
寄李泰发吏部
作者：李纲
朝代：宋

我生禀赋愚且屯，昔游帝所知何因。
狂言妄发取谴废，屏迹分甘麋鹿羣。
公于何许知姓字，迂趾访我梁溪滨。
平生倾盖意气合，谈笑便觉襟怀亲。
如公材识迈伦等，缓步自当居要津。
胡为亦復作此态，出语輙已惊臣邻。
扁舟归探会稽穴，单骑去指苍梧云。
岭南风土不全恶，阳朔山水古所珍。
郎官出宰乃故事，绝徼万里皆吾民。
布宣德泽被蛮邑，犷俗可使风还淳。
古来节士志沟壑，笑视生死同埃尘。
甘心刀锯蹈鼎镬，狥国讵免危其身。
圣朝寛大幸无比，窜谪未久多蒙恩。
辕驹仗马恋刍豆，何用局促声长吞。
堂堂基业甚宏远，岂使扶助无良臣。
勉旃行矣伫旋旆，乘兴且访山阴人。
寄李泰发吏部
作者：李纲
朝代：宋

我生禀赋愚且屯，昔游帝所知何因。狂言妄发取谴废，屏迹分甘麋鹿群。公于何许知姓字，迂趾访我梁溪滨。平生倾盖意气合，谈笑便觉襟怀亲。如公材识迈伦等，缓步自当居要津。胡为亦复作此态，出语辄已惊臣邻。扁舟归探会稽穴，单骑去指苍梧云。岭南风土不全恶，阳朔山水古所珍。郎官出宰乃故事，绝徼万里皆吾民。布宣德泽被蛮邑，犷俗可使风还淳。古来节士志沟壑，笑视生死同埃尘。甘心刀锯蹈鼎镬，徇国讵免危其身。圣朝宽大幸无比，窜谪未久多蒙恩。辕驹仗马恋刍豆，何用局促声长吞。堂堂基业甚宏远，岂使扶助无良臣。勉旃行矣伫旋旆，乘兴且访山阴人。
寄毛达可内翰并录送魏公别录
作者：李纲
朝代：宋

縠水柯山蕴秀奇，精忠深结冕旒知。玉堂视草久推重，金椀书名犹恨迟。廊庙未应忘泽物，江山且复助题诗。慇勤寄录韩公事，好为斯民更筑基。迂愚聊复隐清时，幽事相关只自知。满地落花看鹤舞，一轩春雨对僧棋。闲中日月真销得，物外烟霞渐可期。坐致时康赖公等，不须深遁采商芝。
寄毛达可内翰并录送魏公别录·其一
作者：李纲
朝代：宋

縠水柯山蕴秀奇，精忠深结冕旒知。玉堂视草久推重，金椀书名犹恨迟。廊庙未应忘泽物，江山且复助题诗。慇勤寄录韩公事，好为斯民更筑基。
寄毛达可内翰并录送魏公别录·其一
作者：李纲
朝代：宋
体裁：七言律诗

縠水柯山蕴秀奇，精忠深结冕旒知。玉堂视草久推重，金碗书名犹恨迟。廊庙未应忘泽物，江山且复助题诗。慇勤寄录韩公事，好为斯民更筑基。
寄毛达可内翰并录送魏公别录·其一
作者：李纲
朝代：宋

縠水柯山藴秀奇，精忠深结冕旒知。
玉堂视草久推重，金椀书名犹恨迟。
廊庙未应忘泽物，江山且復助题诗。
慇懃寄录韩公事，好为斯民更筑基。
寄毛达可内翰并录送魏公别录·其二
作者：李纲
朝代：宋

迂愚聊复隐清时，幽事相关只自知。满地落花看鹤舞，一轩春雨对僧棋。闲中日月真销得，物外烟霞渐可期。坐致时康赖公等，不须深遁采商芝。
寄毛达可内翰并录送魏公别录·其二
作者：李纲
朝代：宋

迂愚聊復隐清时，幽事相关只自知。
满地落花看鹤舞，一轩春雨对僧棋。
闲中日月真销得，物外烟霞渐可期。
坐致时康赖公等，不须深遯采商芝。
寄池阳黄季岑士曹
作者：李纲
朝代：宋

昔年多士萃南宫，曾见雄文晔彩虹。万里相期霄汉上，一官犹在大江东。新诗寄远句增丽，旧事追游梦已空。努力要津张此志，吾方寒钓五湖中。稚年嬉戏曾游地，往岁飘零假道还。溪水寒生江祖石，洞云深接九华山。锦苔绿字几多在，石燕白鸥相与閒。幕府诗人富家学，定留秀句满岩间。
寄池阳黄季岑士曹·其一
作者：李纲
朝代：宋
体裁：七言律诗

昔年多士萃南宫，曾见雄文晔彩虹。万里相期霄汉上，一官犹在大江东。新诗寄远句增丽，旧事追游梦已空。努力要津张此志，吾方寒钓五湖中。
寄池阳黄季岑士曹·其二
作者：李纲
朝代：宋

稚年嬉戏曾游地，往岁飘零假道还。溪水寒生江祖石，洞云深接九华山。锦苔绿字几多在，石燕白鸥相与閒。幕府诗人富家学，定留秀句满岩间。
寄池阳黄季岑士曹·其二
作者：李纲
朝代：宋

稚年嬉戏曾游地，往岁飘零假道还。
溪水寒生江祖石，洞云深接九华山。
锦苔绿字几多在，石鷰白鸥相与閒。
幕府诗人富家学，定留秀句满岩间。
寄沙阳邓季明二首
作者：李纲
朝代：宋

海上归来近七峰，故人犹冀一樽同。心忧世故存当日，身履时危到此中。玉带金鱼非素志，碧斋翠阁自清风。十年扰扰成何事，依旧梁溪一拙翁。当年曾到碧云峰，惟有溪山与昔同。最爱幽人三径里，尽收春色一壶中。千年阨运非人力，四海横流本士风。烂额燋头何所补，却输花圃乐全翁。
寄沙阳邓季明二首·其一
作者：李纲
朝代：宋
体裁：七言律诗

海上归来近七峰，故人犹冀一樽同。心忧世故存当日，身履时危到此中。玉带金鱼非素志，碧斋翠阁自清风。十年扰扰成何事，依旧梁溪一拙翁。
寄沙阳邓季明二首·其二
作者：李纲
朝代：宋

当年曾到碧云峰，惟有溪山与昔同。
最爱幽人三径裏，尽收春色一壶中。
千年阨运非人力，四海横流本士风。
烂额燋头何所补，却输花圃乐全翁。
寄沙阳邓季明二首·其二
作者：李纲
朝代：宋

当年曾到碧云峰，惟有溪山与昔同。最爱幽人三径里，尽收春色一壶中。千年阨运非人力，四海横流本士风。烂额燋头何所补，却输花圃乐全翁。
寄王周士绝句二首
作者：李纲
朝代：宋

偶然一病便休官，万石岩中处已安。底事书来犹剩语，也知习气扫除难。年来百念冷于灰，梦到江湖又一回。从此故人音问近，洞庭秋色雁初来。
寄王周士绝句二首·其一
作者：李纲
朝代：宋
体裁：七言绝句

偶然一病便休官，万石岩中处已安。底事书来犹剩语，也知习气扫除难。
寄王周士绝句二首·其二
作者：李纲
朝代：宋

年来百念冷于灰，梦到江湖又一回。从此故人音问近，洞庭秋色雁初来。
寄王周士绝句二首·其二
作者：李纲
朝代：宋

年来百念冷于灰，梦到江湖又一回。
从此故人音问近，洞庭秋色鴈初来。
寄许振叔显谟
作者：李纲
朝代：宋

我向江湖老此身，公犹拘絷作羁臣。
兰宫笑语真一梦，泽国过从今几人。
霜落洞庭橙橘熟，泉斟桑苎茗芽新。
相望百里如千里，早晚归来共钓缗。
寄许振叔显谟
作者：李纲
朝代：宋

我向江湖老此身，公犹拘絷作羁臣。兰宫笑语真一梦，泽国过从今几人。霜落洞庭橙橘熟，泉斟桑苧茗芽新。相望百里如千里，早晚归来共钓缗。
寄诸弟
作者：李纲
朝代：宋

自取飘零不复云，索居终日念离群。送书未见来黄耳，陟岵惟知望白云。素发偏亲乌鸟急，青春诸季棣华分。天涯只有思家切，须使音声不辍闻。
寄诸弟
作者：李纲
朝代：宋

自取飘零不復云，索居终日念离羣。
送书未见来黄耳，陟岵惟知望白云。
素髮偏亲乌鸟急，青春诸季棣华分。
天涯只有思家切，须使音声不辍闻。
寄陆敦礼二首
作者：李纲
朝代：宋
体裁：古风

晋河太守况如何，日对溪山醉绮罗。肯念旧僚今逐客，强倾浊酒只悲歌。闻说长桥跨海涯，碧天影浸白虹垂。自嗟羁束无因到，乞取君谟大字碑。
寄顾子美提举
作者：李纲
朝代：宋
体裁：七言律诗

闻说年来亦失官，高怀应作等閒看。傥来本自非吾有，既往何须更返观。问舍梁溪欣共里，寄声闽岭慰南冠。请公学取安心法，一点安时在处安。
寄题丹霞雨花轩
作者：李纲
朝代：宋
体裁：七言律诗

小轩幽邃敞岩峦，密雨飞来更可观。瀑布千寻落峰顶，喷珠万点散檐端。休言幻化成空果，且喜炎蒸作昼寒。轩内生公常说法，天花乱坠响珊珊。
寄题外氏松源绍祖亭
作者：李纲
朝代：宋

束剑艰危际，结庐閒旷滨。全家入青嶂，避地为黄巾。族系归图谱，风流蔼荐绅。云仍藉馀泽，勿替德维新。外族云峰畔，新亭烟水滨。儿童旧游地，感慨易沾巾。竹里锵鸣佩，山边缭素绅。何当俯轩槛，一览物华新。
寄题外氏松源绍祖亭·其一
作者：李纲
朝代：宋

束剑艰危际，结庐閒旷滨。
全家入青嶂，避地为黄巾。
族系归图谱，风流蔼荐绅。
云仍藉余泽，勿替德维新。
寄题外氏松源绍祖亭·其一
作者：李纲
朝代：宋

束剑艰危际，结庐閒旷滨。全家入青嶂，避地为黄巾。族系归图谱，风流蔼荐绅。云仍藉馀泽，勿替德维新。
寄题外氏松源绍祖亭·其二
作者：李纲
朝代：宋

外族云峰畔，新亭烟水滨。儿童旧游地，感慨易沾巾。竹里锵鸣佩，山边缭素绅。何当俯轩槛，一览物华新。
寄题外氏松源绍祖亭·其二
作者：李纲
朝代：宋

外族云峰畔，新亭烟水滨。
儿童旧游地，感慨易霑巾。
竹裏锵鸣佩，山边缭素绅。
何当俯轩槛，一览物华新。
寄题观妙师阁皂山旧隐观云轩
作者：李纲
朝代：宋

独搆幽轩福地阴，飞云对面起青岑。但知映日能成色，谁信崇朝解作霖。苒苒行云宁有迹，霏霏出岫本无心。道人默坐观舒卷，至理应符妙意深。
寄题观妙师阁皂山旧隐观云轩
作者：李纲
朝代：宋

独构幽轩福地阴，飞云对面起青岑。
但知映日能成色，谁信崇朝解作霖。
苒苒行云宁有迹，霏霏出岫本无心。
道人默坐观舒卷，至理应符妙意深。
富郑公画像赞
作者：李纲
朝代：宋
体裁：赞

天下达德，惟仁智勇。合之成体，散之致用。岩岩富公，备此三德。直道不回，以相王国。其智伊何，见于使虏。敷陈利害，以悟其主。欢盟至今，莫敢予侮。其仁伊何，见于救灾。饥民如云，襁负以偕。法简惠周，垂训将来。何以行兹，断以勇克。众人所惧，公独不惑。夺虏之气，厉色折之。赈民之饥，诚意活之。我生后公，今觌厥象。丹青载传，朝夕是仰。
寒食五首·其一
作者：李纲
朝代：宋

往歳遇寒食，亲宾相与娱。
飘零客异土，对之浑若无。
岂不念佳节，寸心愁欲枯。
花间有好乌，劝我提葫芦。
一醉聊自适，醉梦归东吴。
寒食五首·其三
作者：李纲
朝代：宋

天涯遇寒食，嘉节无与对。
独酌一杯酒，慷慨使心痗。
来者或可追，既往那復悔。
翛然畎亩心，敢忘犬马爱。
之推自欲隐，去去何所怼。
寒食五首·其二
作者：李纲
朝代：宋

异县遇寒食，怅然怀我家。
千里遥相望，各在天一涯。
佳节无与同，冉冉悲年华。
鸣禽花底聒，舞燕风中斜。
物情各自遂，羁束诚可嗟。
寒食五首·其四
作者：李纲
朝代：宋

嘉节遇寒食，春阴犹作寒。
闽人不知重，浑作等閒看。
饧粥不復煮，青枫谁与鑚。
开窗延霁景，修竹正团栾。
翠眉双侍女，对此一樽残。
寓宁国县圃中桃李杂花盛开感而赋诗
作者：李纲
朝代：宋

春光不为干戈薄，花县纵观桃李开。可惜繁华劳剪刻，莫教风雨便残摧。溪山有意相辉映，蜂蝶多情自往来。应笑逐臣心似铁，客中扶病亦登台。乍雨乍晴三月节，半开半合百花枝。伤心春望不堪远，感事泪痕长欲垂。塞北但知随水草，江南何事插旌麾。上林无限莺花老，应怪来游凤辇迟。
寓宁国县圃中桃李杂花盛开感而赋诗·其一
作者：李纲
朝代：宋
体裁：七言律诗

春光不为干戈薄，花县纵观桃李开。可惜繁华劳剪刻，莫教风雨便残摧。溪山有意相辉映，蜂蝶多情自往来。应笑逐臣心似铁，客中扶病亦登台。
寓宁国县圃中桃李杂花盛开感而赋诗·其二
作者：李纲
朝代：宋
体裁：七言律诗

乍雨乍晴三月节，半开半合百花枝。伤心春望不堪远，感事泪痕长欲垂。塞北但知随水草，江南何事插旌麾。上林无限莺花老，应怪来游凤辇迟。
寓居通城僧舍东轩池莲盛开竹庵圭老有意见过戏赠此篇
作者：李纲
朝代：宋

道人庵外万竿竹，何似小池千叶莲。月白风清谁共此，心闲境寂两翛然。好抛筠粉娟娟净，来看荷珠的的圆。飞锡傥能真过我，直须趁取晚霜前。
寓居通城僧舍东轩池莲盛开竹庵珪老有意见过戏赠此篇
作者：李纲
朝代：宋

道人庵外万竿竹，何似小池千叶莲。
月白风清谁共此，心闲境寂两翛然。
好抛筠粉娟娟凈，来看荷珠的的圆。
飞锡傥能真过我，直须趁取晚霜前。
寓崇阳西山定林院有感二首·其一
作者：李纲
朝代：宋

踰年去天阙，长是寓僧庐。
云水志方适，轩裳情已疏。
午风吹茗椀，夜月照床书。
忘我兼忘世，此生真有余。
寓崇阳西山定林院有感二首·其一
作者：李纲
朝代：宋

踰年去天阙，长是寓僧庐。云水志方适，轩裳情已疏。午风吹茗椀，夜月照床书。忘我兼忘世，此生真有馀。
寓崇阳西山定林院有感二首·其一
作者：李纲
朝代：宋
体裁：五言律诗

踰年去天阙，长是寓僧庐。云水志方适，轩裳情已疏。午风吹茗碗，夜月照床书。忘我兼忘世，此生真有馀。
寓崇阳西山定林院有感二首·其二
作者：李纲
朝代：宋
体裁：古风

清霜初入候，落叶半辞柯。岁晏遽如许，时艰将若何。关山空岁月，江汉自风波。
寓琼山远华馆一夕梦游山间小堂松竹环合有道士坐堂上诵李太白送人游桃源序中有良田名池竹果森然三十六洞别为一天之语觉而异之今假道容惠当游勾漏都峤白石罗浮皆洞天也岂神者先告将有所遇耶赋诗以纪之
作者：李纲
朝代：宋

神清遂仙游，境寂恣遐躅。羽人入我梦，轩户霭松竹。高吟谪仙文，逸韵响金玉。觉来残灯荧，倘恍犹在目。归途历容惠，问津非素卜。将游四洞天，就彼白云宿。岂无葛稚川，妙论资灌沃。试求龙虎丹，一使鬓毛绿。斯言傥可珍，长揖谢浮俗。却笑昌黎翁，强项宁诘曲。
寓琼山远华馆一夕梦游山间小堂松竹环合有道士坐堂上诵李太白送人游桃源序中有良田名池竹果森然三十六洞别为一天之语觉而异之今假道容惠当游勾漏都峤白石罗浮皆洞天也岂神者先告将有所遇耶赋诗以纪之
作者：李纲
朝代：宋

神清遂仙游，境寂恣遐躅。
羽人入我梦，轩户霭松竹。
髙吟谪仙文，逸韵响金玉。
觉来残灯荧，倘怳犹在目。
归途历容惠，问津非素卜。
将游四洞天，就彼白云宿。
岂无葛稚川，妙论资灌沃。
试求龙虎丹，一使鬓毛绿。
斯言傥可珍，长揖谢浮俗。
却笑昌黎翁，强项宁诘曲。
寓轩用竹为窗隔以御西风戏成小诗纪其事示志宏
作者：李纲
朝代：宋

昔我自帝所，远谪来沙阳。
由春以涉夏，及此秋气凉。
节物日凄紧，白露结为霜。
行当入室处，聊復葺我堂。
伐竹制窗牖，朴素无青黄。
西风屏寒色，短日来孤光。
草木已零落，但闻菊蘂香。
超然适燕处，便足傲羲皇。
释氏戒恋着，一宿寄枯桑。
今我日必葺，于道无乃荒。
彼以着故戒，无着何所妨。
譬犹梦中境，离着可两忘。
傥能达此理，随寓皆道场。
寓轩用竹为窗隔以禦西风戏成小诗纪其事示志宏
作者：李纲
朝代：宋

昔我自帝所，远谪来沙阳。由春以涉夏，及此秋气凉。节物日凄紧，白露结为霜。行当入室处，聊复葺我堂。伐竹制窗牖，朴素无青黄。西风屏寒色，短日来孤光。草木已零落，但闻菊蕊香。超然适燕处，便足傲羲皇。释氏戒恋著，一宿寄枯桑。今我日必葺，于道无乃荒。彼以著故戒，无著何所妨。譬犹梦中境，离著可两忘。傥能达此理，随寓皆道场。
寓郁林著易传有感
作者：李纲
朝代：宋

谪来海峤远兵戈，精义微言得切瑳。地入郁林怀陆绩，桴浮沧海学东坡。圣经广大随人取，众说纷纶奈若何。从此梁溪作诗少，用心已向六龙多。羲文作易仲尼传，究极阴阳本自然。妙理欲求须得象，至言已契可忘筌。绝编何啻须三过，知命从今加数年。叹息时无邵康节，数该今古与谁研。
寓郁林著易传有感·其一
作者：李纲
朝代：宋
体裁：七言律诗

谪来海峤远兵戈，精义微言得切瑳。地入郁林怀陆绩，桴浮沧海学东坡。圣经广大随人取，众说纷纶奈若何。从此梁溪作诗少，用心已向六龙多。
寓郁林著易传有感·其二
作者：李纲
朝代：宋
体裁：七言律诗

羲文作易仲尼传，究极阴阳本自然。妙理欲求须得象，至言已契可忘筌。绝编何啻须三过，知命从今加数年。叹息时无邵康节，数该今古与谁研。
封川赠李致远郎中
作者：李纲
朝代：宋

一别都门十载余，相逢应笑尚迂愚。
绨袍恋恋故人意，风雨潇潇君子儒。
顾我忧危宜白髪，如公暇豫亦清癯。
年来颇得羲书旨，试读一篇还是无。
封川赠李致远郎中
作者：李纲
朝代：宋

一别都门十载馀，相逢应笑尚迂愚。绨袍恋恋故人意，风雨潇潇君子儒。顾我忧危宜白发，如公暇豫亦清癯。年来颇得羲书旨，试读一篇还是无。
将去沙阳留别邓季明诸公
作者：李纲
朝代：宋

一载沙阳信有缘，宽恩许去却依然。碧斋翠阁已如梦，明月清风长自妍。溪上客舟横一叶，箧中诗卷剩千篇。诸公别后应思我，茗饮时时到寓轩。
将去沙阳留别邓季明诸公
作者：李纲
朝代：宋

一载沙阳信有缘，寛恩许去却依然。
碧斋翠阁已如梦，明月清风长自妍。
溪上客舟横一叶，箧中诗卷剩千篇。
诸公别后应思我，茗饮时时到寓轩。
将次武夷
作者：李纲
朝代：宋
体裁：七言律诗

行行路近武夷山，秀气蜿蜒百里间。苍石插天云缥缈，碧溪通壑水弯环。神仙恍惚谁能识，洞府深沉自不关。我向湖中如得路，便应脱屣谢尘寰。
将次钱塘
作者：李纲
朝代：宋
体裁：五言律诗

岁晚飘零日，舟行杳霭间。江乡多雾雨，风物近湖山。独鹤徊翔久，飞云自在閒。远游殊未已，萧飒鬓毛斑。
将游栟榈二首
作者：李纲
朝代：宋

栟榈百里远沙溪，水石称为小武夷。千古碧潭涵夜月，两涯翠巘拂朝霓。猿猱饮涧联修臂，棕木连云擢老枝。天下幽奇多僻远，只疑造物恶人知。栟榈闻说自栟榈，且往观之盍问途。我向烟霞已成癖，子于水石更能娱。古来胜地因人重，他日清游载酒俱。会把丹青传画取，归来与对武夷图。
将游栟榈二首·其一
作者：李纲
朝代：宋

栟榈百里远沙溪，水石称为小武夷。千古碧潭涵夜月，两涯翠巘拂朝霓。猿猱饮涧联修臂，棕木连云擢老枝。天下幽奇多僻远，只疑造物恶人知。
将游栟榈二首·其一
作者：李纲
朝代：宋

栟榈百里远沙溪，水石称为小武夷。
千古碧潭涵夜月，两涯翠巘拂朝霓。
猿猱饮涧联修臂，椶木连云擢老枝。
天下幽奇多僻远，只疑造物恶人知。
将游栟榈二首·其二
作者：李纲
朝代：宋
体裁：七言律诗

栟榈闻说自栟榈，且往观之盍问途。我向烟霞已成癖，子于水石更能娱。古来胜地因人重，他日清游载酒俱。会把丹青传画取，归来与对武夷图。
小亭中作荼醾架遂试新花与客对饮
作者：李纲
朝代：宋
体裁：七言律诗

旋装新架对庭除，多谢春工与点酥。云叶扶疏成翠幄，玉花浮动满龙须。招邀蜂蝶来书幌，燕集宾朋共酒壶。荫酿欲教香入骨，醉中芳馥任歌呼。
小圃初成秦楚材直阁有诗因次其韵二首
作者：李纲
朝代：宋

僧坊暂寓白云边，古木荒溪湿暝烟。试葺池台学愚谷，不妨风物似斜川。邀宾深愧裴公野，瀹茗空怀陆子泉。尘世悠悠尽虚幻，且将身健斗尊前。屏迹山林得放怀，槛花栏药手亲栽。会心鱼鸟自相近，乘兴朋游时自来。半世乾忙嗟白发，四方多难使心哀。岩隈水曲翛然处，老木轮囷愧不才。
小圃初成秦楚材直阁有诗因次其韵二首·其一
作者：李纲
朝代：宋

僧坊暂寓白云边，古木荒溪湿暝烟。
试葺池台学愚谷，不妨风物似斜川。
邀宾深愧裴公野，瀹茗空怀陆子泉。
尘世悠悠尽虚幻，且将身健鬬尊前。
小圃初成秦楚材直阁有诗因次其韵二首·其二
作者：李纲
朝代：宋

屏迹山林得放怀，槛花栏药手亲栽。会心鱼鸟自相近，乘兴朋游时自来。半世乾忙嗟白发，四方多难使心哀。岩隈水曲翛然处，老木轮囷愧不才。
小圃初成秦楚材直阁有诗因次其韵二首·其二
作者：李纲
朝代：宋

屏迹山林得放怀，槛花栏药手亲栽。
会心鱼鸟自相近，乘兴朋游时自来。
半世干忙嗟白髪，四方多难使心哀。
岩隈水曲翛然处，老木轮囷愧不才。
小塘
作者：李纲
朝代：宋

谁使精庐凿小塘，坐令天女试新妆。风摇翠盖珊珊响，露裛红衣冉冉香。棋罢雨声来绝巘，梦回月影上脩廊。我生本自无根蒂，触处为家殊未央。
小塘
作者：李纲
朝代：宋

谁使精庐凿小塘，坐令天女试新粧。
风摇翠盖珊珊响，露裛红衣冉冉香。
棋罢雨声来绝巘，梦回月影上修廊。
我生本自无根蔕，触处为家殊未央。
小溪
作者：李纲
朝代：宋

脉脉寒溪彻底明，临流聊复濯吾缨。风微静爱琉璃色，竹密遥闻环佩声。漾月下摇金潋滟，涵虚不动镜澄泓。自怜逐客难淹泊，不为溪山景太清。
小溪
作者：李纲
朝代：宋

脉脉寒溪彻底明，临流聊復濯吾缨。
风微静爱琉璃色，竹密遥闻环佩声。
漾月下摇金潋滟，涵虚不动镜澄泓。
自怜逐客难淹泊，不为溪山景太清。
小阁晚望书怀一百韵示仲弟并简顾子美
作者：李纲
朝代：宋

岁晏羣阴积，天髙霰雪晴。
西山来爽致，小阁湛虚明。
曲槛驰孤照，微云点太清。
泛观周宇宙，旷望出枝撑。
九陇龙蛇伏，梁溪组练萦。
翠烟浮近市，碧瓦丽髙甍。
湖外千岩秀，林端一带平。
松篁森荟蔚，楼观郁峥嵘。
天末氛埃敛，坤倪物象呈。
清风生户牖，秀色入轩楹。
北极星辰拱，东皋雨露赢。
寸怀舒远目，万感集孤情。
忆昨陪螭殿，终年侍玉京。
含毫青琐闼，通籍凤凰城。
奬擢知恩重，临危觉死轻。
囊书朝入奏，幞被夕徂征。
去历溪山险，归虞盗贼惊。
西江足波浪，南国满旃旌。
迂路良非策，寻家不计程。
天戈戡猰貐，庙略扫欃枪。
芜没田园在，欢呼仆隶迎。
乱离才甫定，患祸忽相婴。
风木悲摧感，祥琴惨怆声。
誓终坟墓守，望绝缙绅荣。
卜筑诚长计，栖迟岂钓名。
当为千载蛰，那作九皋鸣。
示舌羞张子，轻身笑祢衡。
盘桓且丘壑，腾踏自公卿。
未具函关驾，聊从谷口耕。
岁功方险恶，供给敢丰盈。
瘠陇饶稂莠，彪池粃稻秔。
何心谋肉食，充腹但藜羮。
孤笑弹长铗，微吟就短檠。
开编聊自慰，攻苦饱曾更。
巵酒和糟粕，盘飱杂蚌蛏。
恐须食翠柏，尚未斸黄精。
腊破冰澌解，春迴草木萌。
且休吟蟋蟀，行復听鸧鹒。
献岁三朝始，初阳一气亨。
小梅舒冻枿，疏柳茁枯茎。
帘幕还飞燕，园林又转莺。
试编居士屩，学种故侯寓。
抱瓮浇芝朮，聮畦莳杜蘅。
摘甘聊共剖，钓美得同烹。
烟艇笭箵穏，云溪略彴横。
行吟携古锦，坐隐寄文枰。
据石从欹帽，临流可濯缨。
閒中端有趣，身外更无营。
古寺迴峦拥，细泉幽窦倾。
带云斟晓杓，和月贮春罂。
绕径摇金碎，循除响玉琤。
由来穿蜡屐，未必羡葱珩。
借问披衣惯，何如结佩綪。
端知绶若若，不假铁铮铮。
匠石宜遗栎，山川讵舍骍。
甘为书裏蠧，惮作庙中牲。
云鹄翰方铩，风鸢羽正翃。
隐沦随绮皓，葅醢叹韩彭。
坐逸真侥倖，时康孰使令。
普天期一稔，率土庆羣氓。
耒耜三农出，仓箱万宝成。
余粮饱羸瘵，大屋芘嫠𡞦。
稚耋皆含哺，潢池不弄兵。
人咸安畎亩，吾亦乐柴荆。
已与猿猱侣，犹怀犬马诚。
忧心虽悄悄，执节信硁硁。
老去将忘世，朋来且命觥。
嘉宾期座满，陋巷或车轰。
幽鸟会心近，良辰乐事并。
黄粱葅露薤，白蠏芼霜橙。
何苦三升恋，当为五斗酲。
涧莼舒翠缕，林笋脱文䙀。
池草铺新绿，亭花藉落英。
醉眠方栩栩，儿泣任喤喤。
庭树朝嘲雀，书帷夜话蜻。
心清香篆缭，耳隐梵钟鎗。
游宦从诸季，浮沉许拙兄。
棣华知晔晔，伐木亦丁丁。
操履资磨琢，论文贵讨评。
杖藜扶跛倚，药剂发聋盲。
绝倒心都醉，奔驰视只瞠。
风流怀衞玠，敏捷忆袁宏。
愿见摩天手，真成掷地玎。
戈矛万人敌，脍炙五侯鲭。
意妙操干舞，声希舍瑟铿。
味深饴醴酪，调古奏韺䪫。
文社谁襟袖，诗坛为主盟。
中书仗毛颖，发墨赖陶泓。
友直常希黯，言刚酷鄙枨。
藏刀真善割，胶柱未能筝。
数马须资策，驰车必式衡。
传家惟义训，教子谢金籯。
婚嫁何时毕，遨嬉莫我争。
浮家苕水去，乘兴剡川行。
吴殿悲游鹿，秦宫弔拱鼪。
炉峰看瀑布，缑岭听吹笙。
神岳登嵩华，仙洲指沃瀛。
冲天思御鹤，跨海欲骑鲸。
浩荡愁千古，翱翔抚八纮。
会当期若士，髙揖笑浮生。
小阁晚望书怀一百韵示仲弟并简顾子美
作者：李纲
朝代：宋

岁晏群阴积，天高霰雪晴。西山来爽致，小阁湛虚明。曲槛驰孤照，微云点太清。泛观周宇宙，旷望出枝撑。九陇龙蛇伏，梁溪组练萦。翠烟浮近市，碧瓦丽高甍。湖外千岩秀，林端一带平。松篁森荟蔚，楼观郁峥嵘。天末氛埃敛，坤倪物象呈。清风生户牖，秀色入轩楹。北极星辰拱，东皋雨露赢。寸怀舒远目，万感集孤情。忆昨陪螭殿，终年侍玉京。含毫青琐闼，通籍凤凰城。奖擢知恩重，临危觉死轻。囊书朝入奏，襆被夕徂征。去历溪山险，归虞盗贼惊。西江足波浪，南国满旃旌。迂路良非策，寻家不计程。天戈戡猰貐，庙略扫欃枪。芜没田园在，欢呼仆隶迎。乱离才甫定，患祸忽相婴。风木悲摧感，祥琴惨怆声。誓终坟墓守，望绝缙绅荣。卜筑诚长计，栖迟岂钓名。当为千载蛰，那作九皋鸣。示舌羞张子，轻身笑祢衡。盘桓且丘壑，腾踏自公卿。未具函关驾，聊从谷口耕。岁功方险恶，供给敢丰盈。瘠陇饶稂莠，彪池秕稻粳。何心谋肉食，充腹但藜羹。孤笑弹长铗，微吟就短檠。开编聊自慰，攻苦饱曾更。卮酒和糟粕，盘飧杂蚌蛏。恐须食翠柏，尚未斸黄精。腊破冰澌解，春回草木萌。且休吟蟋蟀，行复听鸧鹒。献岁三朝始，初阳一气亨。小梅舒冻蘖，疏柳茁枯茎。帘幕还飞燕，园林又转莺。试编居士屩，学种故侯寓。抱瓮浇芝朮，联畦莳杜蘅。摘甘聊共剖，钓美得同烹。烟艇笭箵稳，云溪略彴横。行吟携古锦，坐隐寄文枰。据石从攲帽，临流可濯缨。閒中端有趣，身外更无营。古寺回峦拥，细泉幽窦倾。带云斟晓杓，和月贮春罂。绕径摇金碎，循除响玉琤。由来穿蜡屐，未必羡葱珩。借问披衣惯，何如结佩綪。端知绶若若，不假铁铮铮。匠石宜遗栎，山川讵舍骍。甘为书里蠹，惮作庙中牲。云鹄翰方铩，风鸢羽正翃。隐沦随绮皓，菹醢叹韩彭。坐逸真侥倖，时康孰使令。普天期一稔，率土庆群氓。耒耜三农出，仓箱万宝成。馀粮饱羸瘵，大屋芘嫠？。稚耋皆含哺，潢池不弄兵。人咸安畎亩，吾亦乐柴荆。已与猿猱侣，犹怀犬马诚。忧心虽悄悄，执节信硁硁。老去将忘世，朋来且命觥。嘉宾期座满，陋巷或车轰。幽鸟会心近，良辰乐事并。黄粱菹露薤，白蟹芼霜橙。何苦三升恋，当为五斗酲。涧莼舒翠缕，林笋脱文绷。池草铺新绿，亭花藉落英。醉眠方栩栩，儿泣任喤喤。庭树朝嘲雀，书帷夜话蜻。心清香篆缭，耳隐梵钟鎗。游宦从诸季，浮沉许拙兄。棣华知晔晔，伐木亦丁丁。操履资磨琢，论文贵讨评。杖藜扶跛倚，药剂发聋盲。绝倒心都醉，奔驰视只瞠。风流怀卫玠，敏捷忆袁宏。愿见摩天手，真成掷地玎。戈矛万人敌，脍炙五侯鲭。意妙操干舞，声希舍瑟铿。味深饴醴酪，调古奏韺䪫。文社谁襟袖，诗坛为主盟。中书仗毛颖，发墨赖陶泓。友直常希黯，言刚酷鄙枨。藏刀真善割，胶柱未能筝。数马须资策，驰车必式衡。传家惟义训，教子谢金籯。婚嫁何时毕，遨嬉莫我争。浮家苕水去，乘兴剡川行。吴殿悲游鹿，秦宫吊拱鼪。炉峰看瀑布，缑岭听吹笙。神岳登嵩华，仙洲指沃瀛。冲天思御鹤，跨海欲骑鲸。浩荡愁千古，翱翔抚八纮。会当期若士，高揖笑浮生。
小阁晚望书怀一百韵示仲弟并简顾子美
作者：李纲
朝代：宋
体裁：五言排律

岁晏群阴积，天高霰雪晴。西山来爽致，小阁湛虚明。曲槛驰孤照，微云点太清。泛观周宇宙，旷望出枝撑。九陇龙蛇伏，梁溪组练萦。翠烟浮近市，碧瓦丽高甍。湖外千岩秀，林端一带平。松篁森荟蔚，楼观郁峥嵘。天末氛埃敛，坤倪物象呈。清风生户牖，秀色入轩楹。北极星辰拱，东皋雨露赢。寸怀舒远目，万感集孤情。忆昨陪螭殿，终年侍玉京。含毫青琐闼，通籍凤凰城。奖擢知恩重，临危觉死轻。囊书朝入奏，襆被夕徂征。去历溪山险，归虞盗贼惊。西江足波浪，南国满旃旌。迂路良非策，寻家不计程。天戈戡猰貐，庙略扫欃枪。芜没田园在，欢呼仆隶迎。乱离才甫定，患祸忽相婴。风木悲摧感，祥琴惨怆声。誓终坟墓守，望绝缙绅荣。卜筑诚长计，栖迟岂钓名。当为千载蛰，那作九皋鸣。示舌羞张子，轻身笑祢衡。盘桓且丘壑，腾踏自公卿。未具函关驾，聊从谷口耕。岁功方险恶，供给敢丰盈。瘠陇饶稂莠，彪池秕稻粳。何心谋肉食，充腹但藜羹。孤笑弹长铗，微吟就短檠。开编聊自慰，攻苦饱曾更。卮酒和糟粕，盘飧杂蚌蛏。恐须食翠柏，尚未斸黄精。腊破冰澌解，春回草木萌。且休吟蟋蟀，行复听鸧鹒。献岁三朝始，初阳一气亨。小梅舒冻蘖，疏柳茁枯茎。帘幕还飞燕，园林又转莺。试编居士屩，学种故侯寓。抱瓮浇芝朮，联畦莳杜蘅。摘甘聊共剖，钓美得同烹。烟艇笭箵稳，云溪略彴横。行吟携古锦，坐隐寄文枰。据石从攲帽，临流可濯缨。閒中端有趣，身外更无营。古寺回峦拥，细泉幽窦倾。带云斟晓杓，和月贮春罂。绕径摇金碎，循除响玉琤。由来穿蜡屐，未必羡葱珩。借问披衣惯，何如结佩綪。端知绶若若，不假铁铮铮。匠石宜遗栎，山川讵舍骍。甘为书里蠹，惮作庙中牲。云鹄翰方铩，风鸢羽正翃。隐沦随绮皓，菹醢叹韩彭。坐逸真侥倖，时康孰使令。普天期一稔，率土庆群氓。耒耜三农出，仓箱万宝成。馀粮饱羸瘵，大屋芘嫠�。稚耋皆含哺，潢池不弄兵。人咸安畎亩，吾亦乐柴荆。已与猿猱侣，犹怀犬马诚。忧心虽悄悄，执节信硁硁。老去将忘世，朋来且命觥。嘉宾期座满，陋巷或车轰。幽鸟会心近，良辰乐事并。黄粱菹露薤，白蟹芼霜橙。何苦三升恋，当为五斗酲。涧莼舒翠缕，林笋脱文绷。池草铺新绿，亭花藉落英。醉眠方栩栩，儿泣任喤喤。庭树朝嘲雀，书帷夜话蜻。心清香篆缭，耳隐梵钟鎗。游宦从诸季，浮沉许拙兄。棣华知晔晔，伐木亦丁丁。操履资磨琢，论文贵讨评。杖藜扶跛倚，药剂发聋盲。绝倒心都醉，奔驰视只瞠。风流怀卫玠，敏捷忆袁宏。愿见摩天手，真成掷地玎。戈矛万人敌，脍炙五侯鲭。意妙操干舞，声希舍瑟铿。味深饴醴酪，调古奏韺䪫。文社谁襟袖，诗坛为主盟。中书仗毛颖，发墨赖陶泓。友直常希黯，言刚酷鄙枨。藏刀真善割，胶柱未能筝。数马须资策，驰车必式衡。传家惟义训，教子谢金籯。婚嫁何时毕，遨嬉莫我争。浮家苕水去，乘兴剡川行。吴殿悲游鹿，秦宫吊拱鼪。炉峰看瀑布，缑岭听吹笙。神岳登嵩华，仙洲指沃瀛。冲天思御鹤，跨海欲骑鲸。浩荡愁千古，翱翔抚八纮。会当期若士，高揖笑浮生。
小雨
作者：李纲
朝代：宋

小雨廉纤作晓寒，绕檐疏竹正檀栾。
穷愁着论墨长湿，磊块浇胸杯未干。
庄舄显时犹越语，钟仪絷处亦南冠。
百忧万感无时了，更赋新诗强自寛。
小雨
作者：李纲
朝代：宋

小雨廉纤作晓寒，绕檐疏竹正檀栾。穷愁著论墨长湿，磊块浇胸杯未乾。庄舄显时犹越语，钟仪絷处亦南冠。百忧万感无时了，更赋新诗强自宽。
小雨
作者：李纲
朝代：宋
体裁：五言律诗

小雨晚初急，暝云深不收。霏霏暗烟树，索索响篷舟。山色增远翠，渔蓑生暮愁。凄凉苏季子，寒觅敝貂裘。
小饮即事呈申伯
作者：李纲
朝代：宋

夜凉同咏古人诗，新月娟娟照酒卮。一醉且忻军寇退，扁舟似与菊花期。衔杯乐圣真吾事，泛宅浮家漫尔为。归去云山最深处，隔江千里幸相思。
小饮即事呈申伯
作者：李纲
朝代：宋

夜凉同咏古人诗，新月娟娟照酒巵。
一醉且忻军寇退，扁舟似与菊花期。
衔杯乐圣真吾事，泛宅浮家漫尔为。
归去云山最深处，隔江千里幸相思。
尝新橄榄二绝句
作者：李纲
朝代：宋

岂无崖蜜十分甜，竞爱清严解变甘。堪笑区区弃捐者，半途回味始知惭。蠲痾毒药宁便舌，逆耳忠言却利行。世上但能珍橄榄，那知言药更甘清。
尝新橄榄二绝句·其一
作者：李纲
朝代：宋

岂无崖蜜十分甜，竞爱清严解变甘。堪笑区区弃捐者，半途回味始知惭。
尝新橄榄二绝句·其一
作者：李纲
朝代：宋

岂无崖蜜十分甜，竞爱清严解变甘。
堪笑区区弃捐者，半途迴味始知惭。
尝新橄榄二绝句·其二
作者：李纲
朝代：宋
体裁：七言绝句

蠲痾毒药宁便舌，逆耳忠言却利行。世上但能珍橄榄，那知言药更甘清。
尧明以五诗賮行辞意激昂钦玩无已輙用第五首次韵为报聊发一笑
作者：李纲
朝代：宋

吹台一罇酒，平昔接英游。
棘闱澹墨榜，曾见成名秋。
焉知江海上，乃復同唱酬。
子如清庙器，端俟识者收。
又如御厨珍，可用三公羞。
髙志凛冰雪，妙语锵琳球。
三年未飞鸣，一举宜无俦。
我已谢世网，逝将老一丘。
愿子勉自爱，食肉鄙虎头。
名节乃难立，富贵良易求。
尧明以五诗赆行辞意激昂钦玩无已辄用第五首次韵为报聊发一笑
作者：李纲
朝代：宋

吹台一樽酒，平昔接英游。棘闱澹墨榜，曾见成名秋。焉知江海上，乃复同唱酬。子如清庙器，端俟识者收。又如御厨珍，可用三公羞。高志凛冰雪，妙语锵琳球。三年未飞鸣，一举宜无俦。我已谢世网，逝将老一丘。愿子勉自爱，食肉鄙虎头。名节乃难立，富贵良易求。
山家
作者：李纲
朝代：宋

青山掩映野人家，翠竹苍松一径斜。
夜对月鈎沉浅浦，晓看鸟篆印平沙。
溪头驯畜多宜鹜，园裏灵苗可种茶。
占尽溪山幽胜处，自将风物向人夸。
山家
作者：李纲
朝代：宋

青山掩映野人家，翠竹苍松一径斜。夜对月钩沉浅浦，晓看鸟篆印平沙。溪头驯畜多宜鹜，园里灵苗可种茶。占尽溪山幽胜处，自将风物向人誇。
山居四卉·拒霜
作者：李纲
朝代：宋
体裁：七言绝句

道人多种木芙蓉，晓着清霜分外红。万叶千花本何有，因空成色色成空。
山居四卉·槿
作者：李纲
朝代：宋
体裁：七言绝句

步屧秋风见蕣华，疏篱灼灼绕田家。朝开暮落君休笑，纵使多时终委沙。
山居四卉·菊
作者：李纲
朝代：宋

重阳旋觅菊花栽，青蕊萧疏殊未开。我似陶潜正无酒，休将冷艳笑空罍。
山居四卉·菊
作者：李纲
朝代：宋

重阳旋觅菊花栽，青蘂萧疏殊未开。
我似陶潜正无酒，休将冷艷笑空罍。
山居四卉·鸡冠
作者：李纲
朝代：宋

昂然璀璨绕阶除，端似羣雄领众雏。
只有一冠无别德，谁云鲁国固多儒。
山居四卉·鸡冠
作者：李纲
朝代：宋

昂然璀璨绕阶除，端似群雄领众雏。只有一冠无别德，谁云鲁国固多儒。
山居四咏 其一 纸帐
作者：李纲
朝代：宋

洁如白叠软于毡，縠浪龟纹细结联。雅称独攲班竹枕，最宜深炷紫沉烟。斜风细雨吴绫暖，万草千花蜀锦鲜。何似禅房褚夫子，日高覆帱拥衾眠。
山居四咏 其三 地炉
作者：李纲
朝代：宋

小寒聊试地为炉，端为先生病更癯。炙背愿驰金騕袅，藉床初展锦氍毹。耸肩傍壁诗千字，爆栗烧毡酒一壶。便拟慇勤事丹灶，朝晡称火较锱铢。
山居四咏 其二 竹枕
作者：李纲
朝代：宋

此君劲节傲风霜，高卧尤宜逐客床。雅制颇同琴可荐，瑩肤端与玉争凉。欲凭幻境成佳梦，故使通中贮秘方。富贵功名本何有，觉来犹未熟黄粱。
山居四咏 其二 竹枕
作者：李纲
朝代：宋
体裁：七言律诗

此君劲节傲风霜，高卧尤宜逐客床。雅制颇同琴可荐，莹肤端与玉争凉。欲凭幻境成佳梦，故使通中贮秘方。富贵功名本何有，觉来犹未熟黄粱。
山居四咏 其四 石铫
作者：李纲
朝代：宋

谁刳苍玉事煎烹，形制深宽洁且轻。觱沸未看浮蟹眼，飕飗先听起松声。龙头豕腹徒嘲诮，铁涩铜腥费挈擎。多病文园苦消渴，煮泉瀹茗正须卿。
山居四咏·地炉
作者：李纲
朝代：宋

小寒聊试地为炉，端为先生病更癯。
炙背愿驰金騕褭，藉床初展锦氍毹。
耸肩傍壁诗千字，爆栗烧毡酒一壶。
便拟慇懃事丹竈，朝晡称火较锱铢。
山居四咏·石铫
作者：李纲
朝代：宋

谁刳苍玉事煎烹，形制深寛洁且轻。
觱沸未看浮蟹眼，飕飗先听起松声。
龙头豕腹徒謿诮，铁涩铜腥费挈擎。
多病文园苦消渇，煮泉瀹茗正须卿。
山居四咏·竹枕
作者：李纲
朝代：宋

此君劲节傲风霜，髙卧尤宜逐客床。
雅制颇同琴可荐，莹肤端与玉争凉。
欲凭幻境成佳梦，故使通中贮秘方。
富贵功名本何有，觉来犹未熟黄粱。
山居四咏·纸帐
作者：李纲
朝代：宋

洁如白叠软于毡，縠浪龟纹细结联。雅称独攲班竹枕，最宜深炷紫沉烟。斜风细雨吴绫暖，万草千花蜀锦鲜。何似禅房褚夫子，日高覆帱拥衾眠。此君劲节傲风霜，高卧尤宜逐客床。雅制颇同琴可荐，瑩肤端与玉争凉。欲凭幻境成佳梦，故使通中贮秘方。富贵功名本何有，觉来犹未熟黄粱。小寒聊试地为炉，端为先生病更癯。炙背愿驰金騕袅，藉床初展锦氍毹。耸肩傍壁诗千字，爆栗烧毡酒一壶。便拟慇勤事丹灶，朝晡称火较锱铢。谁刳苍玉事煎烹，形制深宽洁且轻。觱沸未看浮蟹眼，飕飗先听起松声。龙头豕腹徒嘲诮，铁涩铜腥费挈擎。多病文园苦消渴，煮泉瀹茗正须卿。
山居四咏·纸帐
作者：李纲
朝代：宋

洁如白迭软于毡，縠浪龟纹细结联。
雅称独欹班竹枕，最宜深炷紫沉烟。
斜风细雨吴绫暖，万草千花蜀锦鲜。
何似禅房褚夫子，日髙覆帱拥衾眠。
山居四感·吟蛩
作者：李纲
朝代：宋
体裁：七言绝句

月露凄清湿草根，寒蛩偏向夜深闻。随时感气成悲怨，不是来销逐客魂。
山居四感·噪蝉
作者：李纲
朝代：宋
体裁：七言绝句

修竹茂林山寺幽，蝉声如沸满清秋。吸风饮露无求世，嘒嘒何为噪不休。
山居四感·战蚁
作者：李纲
朝代：宋
体裁：七言绝句

欲雨山云四面垂，空庭蚁战久相持。只应薄伐檀萝国，正是槐安献捷时。
山居四感·斗雀
作者：李纲
朝代：宋

翩翾啅噪绕高檐，粒食枝栖安用贪。怒斗不知缘底事，败毛轻毳落毵毵。
山居四感·鬬雀
作者：李纲
朝代：宋

翩翾啅噪绕髙檐，粒食枝栖安用贪。
怒鬬不知缘底事，败毛轻毳落毵毵。
山居四景 其一 松风
作者：李纲
朝代：宋

岁晚苍官鬓发青，回风披拂自悲鸣。不容逐客多归梦，故作江湖波浪声。
山居四景·岭云
作者：李纲
朝代：宋
体裁：七言绝句

玉洁烟轻一片深，飘然出岫本无心。孤飞远映碧天去，也解重来为作霖。
山居四景·松风
作者：李纲
朝代：宋

岁晚苍官鬓发青，回风披拂自悲鸣。不容逐客多归梦，故作江湖波浪声。森然绕槛翠琅玕，瘦节疏枝特地寒。底事叶垂浑不舞，金风零露夜漙漙。玉洁烟轻一片深，飘然出岫本无心。孤飞远映碧天去，也解重来为作霖。月出松林已半廊，故开窗牖纳清光。嫦娥应讶年来瘦，千首新诗书满床。
山居四景·松风
作者：李纲
朝代：宋

岁晚苍官鬓髪青，回风披拂自悲鸣。
不容逐客多归梦，故作江湖波浪声。
山居四景·窗月
作者：李纲
朝代：宋
体裁：七言绝句

月出松林已半廊，故开窗牖纳清光。嫦娥应讶年来瘦，千首新诗书满床。
山居四景·竹露
作者：李纲
朝代：宋
体裁：七言绝句

森然绕槛翠琅玕，瘦节疏枝特地寒。底事叶垂浑不舞，金风零露夜漙漙。
山居四适·烹茶
作者：李纲
朝代：宋

安眠饱食更何求，只欠云腴茗一瓯。
龙凤不须夸北苑，枪旗且与试中州。
山居四适·烹茶
作者：李纲
朝代：宋

安眠饱食更何求，只欠云腴茗一瓯。龙凤不须誇北苑，枪旗且与试中州。
山居四适·焚香
作者：李纲
朝代：宋
体裁：七言绝句

假榻禅房夜寂然，瓦炉石饼爇龙涎。霏微缥缈根尘际，吸引方知鼻观圆。
山居四适·读书
作者：李纲
朝代：宋

平生长作蠧书蟫，老去犹资慰我心。
毎到古人名节处，慨然掩卷一沉吟。
山居四适·读书
作者：李纲
朝代：宋

平生长作蠹书蟫，老去犹资慰我心。每到古人名节处，慨然掩卷一沉吟。
山居四适·酌酒
作者：李纲
朝代：宋

山禽唤觉不成眠，兴若长鲸吸百川。满酌瓷瓯当金盏，陶然便作酒中仙。
山居四适·酌酒
作者：李纲
朝代：宋

山禽唤觉不成眠，兴若长鲸吸百川。
满酌甆瓯当金盏，陶然便作酒中仙。
山居遣兴四首
作者：李纲
朝代：宋

偶向忙时乞得身，山居岑寂绝比邻。雀罗可设门无客，酒盏频倾句有神。隐背时烦木童子，伴眠犹有竹夫人。苍生未定郊多垒，敢向长沮与问津。三黜先生发半华，但将笔墨作生涯。已知晏食能胜肉，更觉安行可当车。月好只愁无竹叶，风来自与扫岩花。江边盗贼休窥伺，不是宣和宰相家。秋杪幽居分外清，傍檐鸟雀自和鸣。过时黄菊浑无赖，入眼青山独有情。酒后晕红潮玉颊，吟馀儿杖殷金声。前村野老能棋战，时与呼来对一枰。沉阴天色半含情，小院重门昼掩扃。一枕睡馀香未散，三瓯茶后酒初醒。山云舒卷閒中看，竹雨萧疏静处听。愁寂最怜霜后菊，案头乾死有微馨。
山居遣兴四首·其一
作者：李纲
朝代：宋
体裁：七言律诗

偶向忙时乞得身，山居岑寂绝比邻。雀罗可设门无客，酒盏频倾句有神。隐背时烦木童子，伴眠犹有竹夫人。苍生未定郊多垒，敢向长沮与问津。
山居遣兴四首·其三
作者：李纲
朝代：宋

秋杪幽居分外清，傍檐鸟雀自和鸣。
过时黄菊浑无赖，入眼青山独有情。
酒后晕红潮玉颊，吟余儿杖殷金声。
前村野老能棋战，时与呼来对一枰。
山居遣兴四首·其三
作者：李纲
朝代：宋

秋杪幽居分外清，傍檐鸟雀自和鸣。过时黄菊浑无赖，入眼青山独有情。酒后晕红潮玉颊，吟馀儿杖殷金声。前村野老能棋战，时与呼来对一枰。
山居遣兴四首·其二
作者：李纲
朝代：宋

三黜先生发半华，但将笔墨作生涯。已知晏食能胜肉，更觉安行可当车。月好只愁无竹叶，风来自与扫岩花。江边盗贼休窥伺，不是宣和宰相家。
山居遣兴四首·其二
作者：李纲
朝代：宋

三黜先生髪半华，但将笔墨作生涯。
已知晏食能胜肉，更觉安行可当车。
月好只愁无竹叶，风来自与扫岩花。
江边盗贼休窥伺，不是宣和宰相家。
山居遣兴四首·其四
作者：李纲
朝代：宋

沉阴天色半含情，小院重门昼掩扃。
一枕睡余香未散，三瓯茶后酒初醒。
山云舒卷閒中看，竹雨萧疏静处听。
愁寂最怜霜后菊，案头亁死有微馨。
山居遣兴四首·其四
作者：李纲
朝代：宋

沉阴天色半含情，小院重门昼掩扃。一枕睡馀香未散，三瓯茶后酒初醒。山云舒卷閒中看，竹雨萧疏静处听。愁寂最怜霜后菊，案头乾死有微馨。
山月驿闻子规次韵
作者：李纲
朝代：宋
体裁：七言绝句

春枕梦回孤馆悄，世故萦心愁不了。山深夜闲子规啼，残月满窗天未晓。
山药
作者：李纲
朝代：宋

山家为我斸青冥，养就仙芝指掌明。
风味自应殊紫芋，功名初不减黄精。
藤盘欲荐冰霜质，石鼎先闻风雨声。
辟糓留侯正归去，淡然悠久见交情。
山药
作者：李纲
朝代：宋

山家为我斸青冥，养就仙芝指掌明。风味自应殊紫芋，功名初不减黄精。藤盘欲荐冰霜质，石鼎先闻风雨声。辟谷留侯正归去，淡然悠久见交情。
岩桂
作者：李纲
朝代：宋

闽山气候真不常，浪蕊浮花浑欲狂。团团岩桂著春雨，擢秀不待秋风凉。微舒嫩叶玉剪碧，巧缀碎颗金排黄。木如犀理自坚致，喷作十里旃檀香。沙阳满眼皆此树，安得白露零清商。芳根端可伴真隐，他日移植梁溪傍。
岩桂
作者：李纲
朝代：宋

闽山气候真不常，浪蘂浮花浑欲狂。
团团岩桂着春雨，擢秀不待秋风凉。
微舒嫩叶玉剪碧，巧缀碎颗金排黄。
木如犀理自坚緻，喷作十里旃檀香。
沙阳满眼皆此树，安得白露零清商。
芳根端可伴真隐，他日移植梁溪傍。
岩桂二首
作者：李纲
朝代：宋

汲水养岩桂，最怜风露香。黄花金琐碎，碧叶玉光铓。却忆七闽路，有怀中隐堂。相看久不厌，气味自难忘。远地见佳木，依然如故人。难当禅客意，为折数枝新。自耐风霜早，不惭兰蕙春。慇勤置瓶水，寂寞伴闲身。
岩桂二首·其一
作者：李纲
朝代：宋
体裁：五言律诗

汲水养岩桂，最怜风露香。黄花金琐碎，碧叶玉光铓。却忆七闽路，有怀中隐堂。相看久不厌，气味自难忘。
岩桂二首·其二
作者：李纲
朝代：宋

远地见佳木，依然如故人。难当禅客意，为折数枝新。自耐风霜早，不惭兰蕙春。慇勤置瓶水，寂寞伴闲身。
岩桂二首·其二
作者：李纲
朝代：宋

远地见佳木，依然如故人。
难当襌客意，为折数枝新。
自耐风霜早，不惭兰蕙春。
慇懃置瓶水，寂寞伴闲身。
岩桂再开尤盛汲水养之其香满室堕蕊几案间灿然可爱嗅玩因为赋小诗
作者：李纲
朝代：宋

桂华十里凌霜空，再开愈觉秋光浓。幽人赠我不知数，芬馥飘满禅房中。蔌蔌风枝堕烟蕊，璀灿金英沾案几。不须扫去任飘零，从使清香在毫纸。
岩桂再开尤盛汲水飬之其香满室堕蘂几案间灿然可爱嗅玩因为赋小诗
作者：李纲
朝代：宋

桂华十里凌霜空，再开愈觉秋光浓。
幽人赠我不知数，芬馥飘满禅房中。
蔌蔌风枝堕烟蘂，璀灿金英霑案几。
不须扫去任飘零，从使清香在毫纸。
岩石村店有石泉梅橘幽雅可爱
作者：李纲
朝代：宋

岩下鸣泉淅沥飞，谁知山店亦幽奇。
已过野橘分金日，未见寒梅喷雪时。
旋洗云秔炊白玉，自挑霜菔缕青丝。
慇懃赋咏留岩石，他日重来觅旧诗。
岩石村店有石泉梅橘幽雅可爱
作者：李纲
朝代：宋

岩下鸣泉淅沥飞，谁知山店亦幽奇。已过野橘分金日，未见寒梅喷雪时。旋洗云粳炊白玉，自挑霜菔缕青丝。慇勤赋咏留岩石，他日重来觅旧诗。
岳阳楼三首
作者：李纲
朝代：宋

缥缈层楼俯洞庭，湖光霁色两澄明。气蒸云梦浮天白，水合潇湘到底清。去棹来樯云共影，断鸿孤鹜笛连声。望中更觉君山小，一点青螺镜面平。翛然多难偶存身，又到苍茫楚泽滨。鼓舞鱼龙张乐地，佩纫兰茝独醒人。涉江哀郢空回首，极目伤心欲向春。鼓枻寅缘傍枯苇，故应渔父尚垂纶。常诵飞龙邅洞庭，登楼况复把骚经。琉璃万顷天同碧，翠黛一螺山更青。白鸟风高方倦翮，苍鹰冬暖正舒翎。客愁欲作长鲸吸，却笑三闾只独醒。
岳阳楼三首·其一
作者：李纲
朝代：宋
体裁：七言律诗

缥缈层楼俯洞庭，湖光霁色两澄明。气蒸云梦浮天白，水合潇湘到底清。去棹来樯云共影，断鸿孤鹜笛连声。望中更觉君山小，一点青螺镜面平。
岳阳楼三首·其三
作者：李纲
朝代：宋

常诵飞龙邅洞庭，登楼况复把骚经。琉璃万顷天同碧，翠黛一螺山更青。白鸟风高方倦翮，苍鹰冬暖正舒翎。客愁欲作长鲸吸，却笑三闾只独醒。
岳阳楼三首·其三
作者：李纲
朝代：宋

常诵飞龙邅洞庭，登楼况復把骚经。
瑠璃万顷天同碧，翠黛一螺山更青。
白鸟风髙方倦翮，苍鹰冬暖正舒翎。
客愁欲作长鲸吸，却笑三闾只独醒。
岳阳楼三首·其二
作者：李纲
朝代：宋
体裁：七言律诗

翛然多难偶存身，又到苍茫楚泽滨。鼓舞鱼龙张乐地，佩纫兰茝独醒人。涉江哀郢空回首，极目伤心欲向春。鼓枻寅缘傍枯苇，故应渔父尚垂纶。
峤南僧罕遵戒律况向上事独琮师隐居湖岩绝不至城市超然拔俗闻余来策杖见过与语可人知为饱参衲子也询其所见盖尝从长芦了游了居长芦聚徒至千五百众道价籍甚江淮间余虽不之识然声气相合心期自亲尝辱贻问今见琮益知了之门风孤峻真楷老儿孙也退处天台琮将浮海访之因赋诗赠琮且简了公异时得归决须相随于石桥侧可以握手一笑梁溪居士云
作者：李纲
朝代：宋

万里谪官来海峤，眼中衲子见绝少。
方袍圆顶动成羣，与俗不同秪其表。
琮师乃是雷阳人，徧历丛林参学饱。
归来卜筑瘴海滨，十里湖光岩洞小。
深居不復踏城市，宴坐惟知侣猿鸟。
惠然过我意良勤，野鹤孤云自轻矫。
风姿已含蔬笋气，语论更将藤葛绕。
黄茅深处见松筠，使我囷箱欲倾倒。
为亲聊復恋幽栖，访旧终须乘漭渺。
烦师飞锡过天台，为问了公何法了。
峤南僧罕遵戒律况向上事独琮师隐居湖岩绝不至城市超然拔俗闻余来策杖见过与语可人知为饱参衲子也询其所见盖尝从长芦了游了居长芦聚徒至千五百众道价籍甚江淮间余虽不之识然声气相合心期自亲尝辱贻问今见琮益知了之门风孤峻真楷老儿孙也退处天台琮将浮海访之因赋诗赠琮且简了公异时得归决须相随于石桥侧可以握手一笑梁溪居士云
作者：李纲
朝代：宋

万里谪官来海峤，眼中衲子见绝少。方袍圆顶动成群，与俗不同秪其表。琮师乃是雷阳人，遍历丛林参学饱。归来卜筑瘴海滨，十里湖光岩洞小。深居不复踏城市，宴坐惟知侣猿鸟。惠然过我意良勤，野鹤孤云自轻矫。风姿已含蔬笋气，语论更将藤葛绕。黄茅深处见松筠，使我囷箱欲倾倒。为亲聊复恋幽栖，访旧终须乘漭渺。烦师飞锡过天台，为问了公何法了。
崇安令朱邈公达送示武夷图因成绝句
作者：李纲
朝代：宋
体裁：七言绝句

秀气蜿蜒作武夷，岩峦窈窕白云飞。再游未尽平生兴，六幅生绡画得归。
崇安宰见示武夷山图记
作者：李纲
朝代：宋
体裁：七言律诗

征轩欲作武夷游，先借图经次第求。须信神仙真窟宅，故令峰岫巧雕锼。四时花木千岩秀，一水波澜九曲流。明日泛舟山下去，按图细细问踪由。
崇阳道中作四首
作者：李纲
朝代：宋

我行江南春，初见农事作。及兹旅湖外，秋稻半已穫。隔林闻晚舂，藁秸积篱落。童稚亦熙熙，田家有馀乐。连年兵甲兴，犹幸东南稔。食足无叛民，闾里得安枕。传闻江淮间，蝗旱今犹甚。努力事燮调，未寒心已凛。
崇阳道中作四首·其一
作者：李纲
朝代：宋

我行江南春，初见农事作。
及兹旅湖外，秋稻半已穫。
隔林闻晚舂，藁秸积篱落。
童稚亦熙熙，田家有余乐。
崇阳道中作四首·其一
作者：李纲
朝代：宋

我行江南春，初见农事作。及兹旅湖外，秋稻半已穫。隔林闻晚舂，藁秸积篱落。童稚亦熙熙，田家有馀乐。
崇阳道中作四首·其三
作者：李纲
朝代：宋
体裁：五言律诗

承平无事久，万里尽农桑。谁使干戈起，坐令民物疮。关河成阻绝，京洛亦凄凉。尚喜江湖外，斯民游乐康。
崇阳道中作四首·其二
作者：李纲
朝代：宋
体裁：五言律诗

溪清石齿齿，山远木苍苍。落日烟景暮，西风粳稻香。茂林归鸟雀，平隰下牛羊。月露浩如洗，凄然欲结霜。
崇阳道中作四首·其二
作者：李纲
朝代：宋

溪清石齿齿，山远木苍苍。落日烟景暮，西风粳稻香。茂林归鸟雀，平隰下牛羊。月露浩如洗，凄然欲结霜。承平无事久，万里尽农桑。谁使干戈起，坐令民物疮。关河成阻绝，京洛亦凄凉。尚喜江湖外，斯民游乐康。
崇阳道中作四首·其四
作者：李纲
朝代：宋
体裁：古风

连年兵甲兴，犹幸东南稔。食足无叛民，闾里得安枕。传闻江淮间，蝗旱今犹甚。努力事燮调，未寒心已凛。
幔亭峰
作者：李纲
朝代：宋
体裁：七言律诗

燕罢虹桥绝世氛，曾孙谁见武夷君。更无裀幕空中举，时有笙竽静处闻。猿鸟夜啼千嶂月，松篁寒锁一溪云。洞天杳杳知何处，翠石苍崖日欲曛。
平津晚望
作者：李纲
朝代：宋
体裁：七言律诗

春入沙阳花满林，七峰倒影碧沈沈。饥鸢掠水盘旋久，戏鸭浮溪演漾深。风景只添流落恨，烟光遥锁别离心。浙西三月无消息，始信家书抵万金。
平津閤晚雨
作者：李纲
朝代：宋
体裁：五言律诗

暮雨带风急，春云乱眼低。凄凉倚虚閤，湍激瞰回溪。烟远桃花浪，山寒锦障泥。江乡何处是，天阔望中迷。
平津阁望雨
作者：李纲
朝代：宋

平津景物晚依依，正是梅黄麦秀时。云气遮山来骤雨，水痕侵石涨湍溪。蒹葭带渚披离叶，松柏连山鼓舞枝。迁客不堪流落恨，凭高北望意凄洏。
平津阁望雨
作者：李纲
朝代：宋

平津景物晚依依，正是梅黄麦秀时。
云气遮山来骤雨，水痕侵石涨湍溪。
蒹葭带渚披离叶，松柏连山鼓舞枝。
迁客不堪流落恨，凭髙北望意凄洏。
庚戌正月一日游都峤山留五绝句栖真观中
作者：李纲
朝代：宋

元日寻真到洞天，溪边春色已嫣然。落花流水人间去，谁道桃源不是仙。松岭云峰步步佳，芒鞋竹杖极幽遐。使君不得同清赏，正恐山将翠幕遮。远目增明都峤山，丹梯况得遂跻攀。乃知猿鹤真心在，乘服轩裳秪强颜。叠嶪高岩耸八峰，云间紫翠郁相重。故应洞穴通勾漏，更爱林峦接大容。石磴盘纡木茜葱，扪罗独上最高峰。白云深处时回首，千里江山指顾中。
庚戌正月一日游都峤山留五绝句栖真观中·其一
作者：李纲
朝代：宋
体裁：七言绝句

元日寻真到洞天，溪边春色已嫣然。落花流水人间去，谁道桃源不是仙。
庚戌正月一日游都峤山留五绝句栖真观中·其三
作者：李纲
朝代：宋
体裁：七言绝句

远目增明都峤山，丹梯况得遂跻攀。乃知猿鹤真心在，乘服轩裳秪强颜。
庚戌正月一日游都峤山留五绝句栖真观中·其二
作者：李纲
朝代：宋
体裁：七言绝句

松岭云峰步步佳，芒鞋竹杖极幽遐。使君不得同清赏，正恐山将翠幕遮。
庚戌正月一日游都峤山留五绝句栖真观中·其五
作者：李纲
朝代：宋

石磴盘纡木茜葱，扪罗独上最高峰。白云深处时回首，千里江山指顾中。
庚戌正月一日游都峤山留五绝句栖真观中·其五
作者：李纲
朝代：宋

石磴盘纡木蒨葱，扪罗独上最髙峰。
白云深处时回首，千里江山指顾中。
庚戌正月一日游都峤山留五绝句栖真观中·其四
作者：李纲
朝代：宋

叠嶪高岩耸八峰，云间紫翠郁相重。故应洞穴通勾漏，更爱林峦接大容。
庚戌正月一日游都峤山留五绝句栖真观中·其四
作者：李纲
朝代：宋

迭嶪髙岩耸八峰，云间紫翠郁相重。
故应洞穴通勾漏，更爱林峦接大容。
庭中酴醾盛开二甥以诗来戏和其韵
作者：李纲
朝代：宋

栽培初不弃葑菲，桃李无言下自蹊。试营小圃供幽奇，野趣独与闲相宜。迩来落叶子满枝，新花璨发归酴醾。濛濛烟雨湿冰姿，汤泉乍洗温柔肌。玉人胡为在轩墀，态浓意远芬兰芝。月华万里来清辉，照耀光彩通屏帷。青云宛转蟠素螭，高架上与飞甍齐。客来花下同围棋，对花不怕输吟诗。帝乡富贵未可几，渊明之语真良规。一杯相属慎勿辞，我方餔糟啜其醨。醉中不省今何时，胸次洞达元无疵。山林正好相娱嬉，朝廷渐有中兴期。羲和鞭日不肯迟，海水清浅蓬莱池。飞花雪落白玉卮，起舞鹤氅风前披。
庭中酴醾盛开二甥以诗来戏和其韵
作者：李纲
朝代：宋

栽培初不弃葑菲，桃李无言下自蹊。
试营小圃供幽奇，野趣独与闲相宜。
迩来落叶子满枝，新花璨发归酴醾。
蒙蒙烟雨湿冰姿，汤泉乍洗温柔肌。
玉人胡为在轩墀，态浓意远芬兰芝。
月华万里来清辉，照耀光彩通屏帷。
青云宛转蟠素螭，髙架上与飞甍齐。
客来花下同围棋，对花不怕输吟诗。
帝乡富贵未可几，渊明之语真良规。
一杯相属慎勿辞，我方餔糟啜其醨。
醉中不省今何时，胸次洞达元无疵。
山林正好相娱嬉，朝廷渐有中兴期。
羲和鞭日不肯迟，海水清浅蓬莱池。
飞花雪落白玉巵，起舞鹤氅风前披。
建溪再得雪乡人以为宜茶
作者：李纲
朝代：宋

闽岭今冬雪再华，清寒芳润最宜茶。
泛瓯欲斗千金价，着树先开六出花。
圭璧自须呈瑞质，旗枪未肯放灵芽。
传闻龙饼先春贡，已到钧天玉帝家。
建溪再得雪乡人以为宜茶
作者：李纲
朝代：宋

闽岭今冬雪再华，清寒芳润最宜茶。泛瓯欲斗千金价，著树先开六出花。圭璧自须呈瑞质，旗枪未肯放灵芽。传闻龙饼先春贡，已到钧天玉帝家。
建炎行
作者：李纲
朝代：宋

金寇初犯阙，太岁在丙午。
殊恩擢枢廷，愧乏涓埃补。
两河未奠枕，杖钺出宣抚。
乞身缘谤谗，窜谪旅湘溆。
明年丁未夏，被命尹天府。
颇闻环京畿，四面尽豺虎。
金汤虽可恃，忧在人不御。
见危思致命，入援裒义旅。
旌麾亘江湄，畏景触隆暑。
忽传元帅檄，果有城破语。
銮舆幸沙漠，妃后辞禁籞。
皇孙与帝子，取索及稚乳。
礼文包旗裳，乐器载笋簴。
金缯罄公私，技巧到机杼。
空余宗庙存，无復荐簋簠。
凄凉苍龙阙，寂寞玉华庑。
畴能供衘粟，谁与献肥羜。
无从执羁靮，安得生翅羽。
号恸绝復苏，洒泪作翻雨。
继闻宣赦书，宝位居九五。
神明有依归，率土尽呼舞。
皆言汤武姿，勇智天所与。
向来使贼营，英气詟骄虏。
建牙出危城，帝命纉鸿绪。
不然艰难中，何以脱猰貐。
兹雠不戴天，兄弟及父母。
尝胆思报吴，枕戈惩在莒。
齐侯何足称，句践不须数。
周汉获再兴，宣光定神武。
愿言觐行在，玉色亲黻黼。
丹诚遂披陈，秘策得宣吐。
谋身虽拙计，许国心独苦。
片言傥有合，丐骨归壠亩。
飞帆过金陵，鼓柁适淮浦。
遥传告大廷，命相比申甫。
顾兹斗筲器，何以动尧禹。
深惟特达知，感慨激肺腑。
如何日月光，可以萤爝助。
舍舟行汴堤，驱车赴延伫。
伤心兵火余，民物亦凋痩。
中使乘驲来，茶药宠赐予。
拜恩丘山重，坐使瘵疠愈。
行行近南都，戈甲震金鼓。
将佐迎路傍，往往多旧部。
冠盖如云屯，赐燕金果圃。
谢免径造朝，泪落湿殿础。
初称宗社危，天地同愤怒。
次陈国多难，实启中兴主。
末言樗散材，初不堪梁柱。
鼎颠将覆餗，栋桡必倾宇。
况兹扶颠危，正赖肱与股。
大舜举皋陶，小白相仲父。
耕莘与钓渭，端不乏伊吕。
惟当愽询访，考慎作心膂。
封章屡恳辞，帝曰莫如女。
往作砺与舟，不復容伛偻。
叩额宸扆前，臣敢论僞楚。
易姓建大号，厥罪在砧斧。
奈何坐庙堂，乃与臣等伍。
更效老猎师，十事听裁处。
天子亮精诚，一一皆可许。
因陈御戎策，用此敢予侮。
河外须救援，屏蔽资捍拒。
问谁可驱策，因荐亮与所。
京师当一到，九庙陈鼎俎。
却为巡幸计，不可去中宇。
南阳光武兴，形势亦险阻。
西通关陜区，东与江淮距。
三巴及岭海，宝货可运取。
据要争权衡，黠虏谋必沮。
募兵益貔貅，买马增牧圉。
号令新帜旗，仗械饬干橹。
军容久不振，整顿就规矩。
潢池盗弄兵，羣恶相啸聚。
偏师命剪除，快若猫捕鼠。
余寇悉款降，分隶归籍簿。
蒐裒将帅材，赏罚颇有序。
经营年岁间，庶可事大举。
灭敌还两宫，雪耻示千古。
却隆太平基，不愧宗与祖。
岂知肘腋间，乃有椒兰妬。
含沙初射影，聚毒阴中蛊。
规模欲破碎，谋议渐龃龉。
固知骾峭姿，自不敌媚妩。
恨无回天力，剔此木中蠧。
安能破铜山，但志燃郿坞。
时危敢尸禄，抗疏愿引去。
涕泗对冕旒，非不恋轩宁。
君臣以义合，无使赭舂杵。
帝度不可留，乃听上印组。
扁舟返东吴，却理梁溪橹。
多言更萋菲，贝锦成罪罟。
尚荷皇天慈，薄谴居鄂渚。
我来雪霏霏，及此岁将暮。
崎岖山谷间，避寇如避弩。
行尽江南山，始踏湖北土。
风烟愁浩荡，鸿鴈拆俦侣。
沉吟白云飞，怅望黄鹤翥。
晴川俯汉阳，葭菼满鹦鹉。
家山渺安在，幽梦到别墅。
三年再谪官，缭络万里路。
浮游幻境中，尘迹叹仰俯。
翠华尚蒙尘，吾敢念门户。
但嗟机会失，事势契先误。
今年寇益横，春夏蹂京辅。
万骑略秦关，余毒被陈汝。
五陵气葱葱，中原鬰膴膴。
弃置不復论，弥望皆莽卤。
旌旃满江淮，寇钞连齐鲁。
六飞竟何从，秋晚尚江浒。
何时包干戈，礼瑞奠璜琥。
斯民安田畴，余谷栖廪庾。
四方道路通，舟车走商贾。
吁嗟乎苍天，乃尔艰国步。
譬犹大厦倾，着力事撑柱。
居然听頽覆，此身何所措。
又如抱羸瘵，邪气久已痼。
不能亲药石，乃復甘粔籹。
膏肓骨髓间，性命若丝缕。
安得和缓徒，举手为摩拊。
驯致海宇康，苍生有环堵。
建炎行
作者：李纲
朝代：宋

金寇初犯阙，太岁在丙午。殊恩擢枢廷，愧乏涓埃补。两河未奠枕，杖钺出宣抚。乞身缘谤谗，窜谪旅湘溆。明年丁未夏，被命尹天府。颇闻环京畿，四面尽豺虎。金汤虽可恃，忧在人不禦。见危思致命，入援裒义旅。旌麾亘江湄，畏景触隆暑。忽传元帅檄，果有城破语。銮舆幸沙漠，妃后辞禁籞。皇孙与帝子，取索及稚乳。礼文包旂裳，乐器载笋簴。金缯罄公私，技巧到机杼。空馀宗庙存，无复荐簋簠。凄凉苍龙阙，寂寞玉华庑。畴能供衔粟，谁与献肥羜。无从执羁靮，安得生翅羽。号恸绝复苏，洒泪作翻雨。继闻宣赦书，宝位居九五。神明有依归，率土尽呼舞。皆言汤武姿，勇智天所与。向来使贼营，英气詟骄虏。建牙出危城，帝命缵鸿绪。不然艰难中，何以脱猰貐。兹雠不戴天，兄弟及父母。尝胆思报吴，枕戈惩在莒。齐侯何足称，句践不须数。周汉获再兴，宣光定神武。愿言觐行在，玉色亲黻黼。丹诚遂披陈，秘策得宣吐。谋身虽拙计，许国心独苦。片言傥有合，丐骨归垄亩。飞帆过金陵，鼓柁适淮浦。遥传告大廷，命相比申甫。顾兹斗筲器，何以动尧禹。深惟特达知，感慨激肺腑。如何日月光，可以萤爝助。舍舟行汴堤，驱车赴延伫。伤心兵火馀，民物亦凋瘐。中使乘驲来，茶药宠赐予。拜恩丘山重，坐使瘵疠愈。行行近南都，戈甲震金鼓。将佐迎路傍，往往多旧部。冠盖如云屯，赐燕金果圃。谢免径造朝，泪落湿殿础。初称宗社危，天地同愤怒。次陈国多难，实启中兴主。末言樗散材，初不堪梁柱。鼎颠将覆餗，栋桡必倾宇。况兹扶颠危，正赖肱与股。大舜举皋陶，小白相仲父。耕莘与钓渭，端不乏伊吕。惟当博询访，考慎作心膂。封章屡恳辞，帝曰莫如女。往作砺与舟，不复容伛偻。叩额宸扆前，臣敢论伪楚。易姓建大号，厥罪在砧斧。奈何坐庙堂，乃与臣等伍。更效老猎师，十事听裁处。天子亮精诚，一一皆可许。因陈禦戎策，用此敢予侮。河外须救援，屏蔽资捍拒。问谁可驱策，因荐亮与所。京师当一到，九庙陈鼎俎。却为巡幸计，不可去中宇。南阳光武兴，形势亦险阻。西通关陜区，东与江淮距。三巴及岭海，宝货可运取。据要争权衡，黠虏谋必沮。募兵益貔貅，买马增牧圉。号令新帜旗，仗械饬干橹。军容久不振，整顿就规矩。潢池盗弄兵，群恶相啸聚。偏师命剪除，快若猫捕鼠。馀寇悉款降，分隶归籍簿。蒐裒将帅材，赏罚颇有序。经营年岁间，庶可事大举。灭敌还两宫，雪耻示千古。却隆太平基，不愧宗与祖。岂知肘腋间，乃有椒兰妒。含沙初射影，聚毒阴中蛊。规模欲破碎，谋议渐龃龉。固知鲠峭姿，自不敌媚妩。恨无回天力，剔此木中蠹。安能破铜山，但志燃郿坞。时危敢尸禄，抗疏愿引去。涕泗对冕旒，非不恋轩宁。君臣以义合，无使赭舂杵。帝度不可留，乃听上印组。扁舟返东吴，却理梁溪橹。多言更萋菲，贝锦成罪罟。尚荷皇天慈，薄谴居鄂渚。我来雪霏霏，及此岁将暮。崎岖山谷间，避寇如避弩。行尽江南山，始踏湖北土。风烟愁浩荡，鸿雁拆俦侣。沉吟白云飞，怅望黄鹤翥。晴川俯汉阳，葭菼满鹦鹉。家山渺安在，幽梦到别墅。三年再谪官，缭络万里路。浮游幻境中，尘迹叹仰俯。翠华尚蒙尘，吾敢念门户。但嗟机会失，事势契先误。今年寇益横，春夏蹂京辅。万骑略秦关，馀毒被陈汝。五陵气葱葱，中原郁膴膴。弃置不复论，弥望皆莽卤。旌旃满江淮，寇钞连齐鲁。六飞竟何从，秋晚尚江浒。何时包干戈，礼瑞奠璜琥。斯民安田畴，馀谷栖廪庾。四方道路通，舟车走商贾。吁嗟乎苍天，乃尔艰国步。譬犹大厦倾，著力事撑柱。居然听颓覆，此身何所措。又如抱羸瘵，邪气久已痼。不能亲药石，乃复甘粔籹。膏肓骨髓间，性命若丝缕。安得和缓徒，举手为摩拊。驯致海宇康，苍生有环堵。
开先寺漱玉亭
作者：李纲
朝代：宋

未游漱玉亭，先诵东坡诗。手持芙蕖跳下清泠中，疑非谪仙不能为此词。后翁三十年，我亦游于斯。飞桥已堙没，故迹多推移。空馀高岩与深谷，落日惨淡松风吹。白龙依旧出青峡，散沫下作清涟漪。古来陵谷会迁变，况乃景物资人为。云间滟滟吐寒月，清光不减翁当时。相望一世发孤笑，坐使万古生长悲。
开先寺漱玉亭
作者：李纲
朝代：宋

未游潄玉亭，先诵东坡诗。
手持芙蕖跳下清泠中，疑非谪仙不能为此词。
后翁三十年，我亦游于斯。
飞桥已堙没，故迹多推移。
空余髙岩与深谷，落日惨淡松风吹。
白龙依旧出青峡，散沫下作清涟漪。
古来陵谷会迁变，况乃景物资人为。
云间滟滟吐寒月，清光不减翁当时。
相望一世发孤笑，坐使万古生长悲。
弋阳道中
作者：李纲
朝代：宋

南去北来皆岁暮，流年苒苒过光阴。江南须信风烟好，浙右方虞寇盗深。云外山深横笔格，月中滩响叠琴心。卧龙三顾今寥落，抱膝空为梁甫吟。
弋阳道中
作者：李纲
朝代：宋

南去北来皆岁暮，流年苒苒过光阴。
江南须信风烟好，浙右方虞寇盗深。
云外山深横笔格，月中滩响迭琴心。
卧龙三顾今寥落，抱膝空为梁甫吟。
张南仲置酒心渊堂值雨
作者：李纲
朝代：宋

自别西湖日置怀，却因谪宦得重来。
云深不见孤山寺，风急难乘摇碧斋。
未放幽情穷水石，且将离恨泥樽罍。
胜游须徧山南北，何日晴天为一开。
张南仲置酒心渊堂值雨
作者：李纲
朝代：宋

自别西湖日置怀，却因谪宦得重来。云深不见孤山寺，风急难乘摇碧斋。未放幽情穷水石，且将离恨泥樽罍。胜游须遍山南北，何日晴天为一开。
张子公以圆鉴见寄作诗报之
作者：李纲
朝代：宋

我观大圆鉴，瑩澈靡瑕垢。清光溢寒蟾，碧井窥古甃。冰池绝埃尘，玉璧无肉好。不知何年铸，款识杂篆籀。冷然照肝胆，况烛须眉秀。英英张公子，辍赠意独厚。使我正衣冠，更以别妍陋。嗟予罹百忧，半世困驰骤。苍浪齿发衰，已觉成老丑。幸兹置宽闲，闭户念往咎。冠攲与佩落，颠倒散襟袖。平生遭谤谗，白黑坐分剖。逝将杜德机，渐可塞智窦。岂徒齐美恶，端欲一昏昼。鉴焉何所施，无乃虚授受。聊持戏凤匣，藏此蟠螭纽。精光秘不露，犹使魑魅走。讵逃鹦鹉形，时作蛟龙吼。君看方寸间，此物谁蔽覆。灵台湛虚明，广博含宇宙。纤毫莫凝结，万象悉笼囿。宁随古今移，不逐面目皱。人人各具足，一一谢雕镂。无尘安用拂，表里自通透。诸佛亦何为，四智此为首。祖师持出游，法器久已就。那将清净眼，更入烦恼蔀。随缘梦幻中，坐阅蛮触斗。本来妙明心，一念證无漏。持此还寄君，试问承当否。
张子公以圆鉴见寄作诗报之
作者：李纲
朝代：宋
体裁：古风

我观大圆鉴，莹澈靡瑕垢。清光溢寒蟾，碧井窥古甃。冰池绝埃尘，玉璧无肉好。不知何年铸，款识杂篆籀。冷然照肝胆，况烛须眉秀。英英张公子，辍赠意独厚。使我正衣冠，更以别妍陋。嗟予罹百忧，半世困驰骤。苍浪齿发衰，已觉成老丑。幸兹置宽闲，闭户念往咎。冠攲与佩落，颠倒散襟袖。平生遭谤谗，白黑坐分剖。逝将杜德机，渐可塞智窦。岂徒齐美恶，端欲一昏昼。鉴焉何所施，无乃虚授受。聊持戏凤匣，藏此蟠螭纽。精光秘不露，犹使魑魅走。讵逃鹦鹉形，时作蛟龙吼。君看方寸间，此物谁蔽覆。灵台湛虚明，广博含宇宙。纤毫莫凝结，万象悉笼囿。宁随古今移，不逐面目皱。人人各具足，一一谢雕镂。无尘安用拂，表里自通透。诸佛亦何为，四智此为首。祖师持出游，法器久已就。那将清净眼，更入烦恼蔀。随缘梦幻中，坐阅蛮触斗。本来妙明心，一念證无漏。持此还寄君，试问承当否。
张子公以圆鑑见寄作诗报之
作者：李纲
朝代：宋

我观大圆鑑，莹澈靡瑕垢。
清光溢寒蟾，碧井窥古甃。
冰池绝埃尘，玉璧无肉好。
不知何年铸，款识杂篆籕。
冷然照肝胆，况烛须眉秀。
英英张公子，辍赠意独厚。
使我正衣冠，更以别妍陋。
嗟予罹百忧，半世困驰骤。
苍浪齿髪衰，已觉成老丑。
幸兹置寛闲，闭户念往咎。
冠欹与佩落，颠倒散襟袖。
平生遭谤谗，白黑坐分剖。
逝将杜德机，渐可塞智窦。
岂徒齐美恶，端欲一昏昼。
鑑焉何所施，无乃虚授受。
聊持戏凤匣，藏此蟠螭纽。
精光秘不露，犹使魑魅走。
讵逃鹦鹉形，时作蛟龙吼。
君看方寸间，此物谁蔽覆。
灵台湛虚明，广博含宇宙。
纤毫莫凝结，万象悉笼囿。
宁随古今移，不逐面目皱。
人人各具足，一一谢雕镂。
无尘安用拂，表裏自通透。
诸佛亦何为，四智此为首。
祖师持出游，法器久已就。
那将清浄眼，更入烦恼蔀。
随缘梦幻中，坐阅蛮触斗。
本来妙明心，一念证无漏。
持此还寄君，试问承当否。
张子公再得湖倅因书寄之
作者：李纲
朝代：宋

吴兴别去久飘蓬，清梦时游苕霅中。十里荷开生色画，四围波泛水晶宫。喜君再拥朱轓贰，顾我今成白发翁。傥幸宽恩听归去，定须相访五湖东。
张子公再得湖倅因书寄之
作者：李纲
朝代：宋

吴兴别去久飘蓬，清梦时游苕霅中。
十里荷开生色画，四围波泛水晶宫。
喜君再拥朱轓贰，顾我今成白髪翁。
傥幸寛恩听归去，定须相访五湖东。
张次东中奉挽词三首
作者：李纲
朝代：宋

贾父褰帷日，于公驷马门。十年持使节，两郡拥朱轓。无复功名会，空馀气槩存。凄凉九原路，楚些与招魂。寓意樽中渌，陶然得此生。孔融真好客，阮籍自忘形。议论千夫屈，风流一坐倾。伤心将玉树，寂寞閟佳城。南国多奇士，如公岂易求。才高虽擅誉，命阨未封侯。故宅风烟惨，新阡松桂幽。遥传一掬泪，为洒暮江头。
张次东中奉挽词三首·其一
作者：李纲
朝代：宋

贾父褰帷日，于公驷马门。十年持使节，两郡拥朱轓。无复功名会，空馀气槩存。凄凉九原路，楚些与招魂。
张次东中奉挽词三首·其一
作者：李纲
朝代：宋

贾父褰帷日，于公驷马门。
十年持使节，两郡拥朱轓。
无復功名会，空余气槩存。
凄凉九原路，楚些与招魂。
张次东中奉挽词三首·其三
作者：李纲
朝代：宋

南国多奇士，如公岂易求。才高虽擅誉，命阨未封侯。故宅风烟惨，新阡松桂幽。遥传一掬泪，为洒暮江头。
张次东中奉挽词三首·其三
作者：李纲
朝代：宋

南国多奇士，如公岂易求。
才髙虽擅誉，命阨未封侯。
故宅风烟惨，新阡松桂幽。
遥传一掬泪，为洒暮江头。
张次东中奉挽词三首·其二
作者：李纲
朝代：宋
体裁：五言律诗

寓意樽中渌，陶然得此生。孔融真好客，阮籍自忘形。议论千夫屈，风流一坐倾。伤心将玉树，寂寞閟佳城。
张氏二甥寄诗可喜赋此篇以赠之
作者：李纲
朝代：宋

每见吾甥学不休，信知积善有源流。
骅骝汗血为驹日，松柏凌霜出地秋。
努力年华成宅相，着鞭髙跃破烟楼。
渭阳正续离骚赋，频寄诗来慰客愁。
张氏二甥寄诗可喜赋此篇以赠之
作者：李纲
朝代：宋

每见吾甥学不休，信知积善有源流。骅骝汗血为驹日，松柏凌霜出地秋。努力年华成宅相，著鞭高跃破烟楼。渭阳正续离骚赋，频寄诗来慰客愁。
张甥赋碧桃次其韵
作者：李纲
朝代：宋
体裁：七言律诗

未许浓华独占春，故将浅碧斗清新。冰肌绰约疑姑射，玉质丰容似太真。不与天香缘底事，秪应国色已无伦。慇勤池上亲培植，从此芬芳冠七闽。
归宗寺四咏
作者：李纲
朝代：宋

孤峰秀拔翠峣岧，峰顶虚无是紫霄。从此上宾朝帝所，直须稳跨玉龙腰。溪流宛转若翔鸾，翠色涵虚特地寒。底事舞馀窥碧沼，袛应误作镜中看。右军真是墨中仙，到处成池岂尽然。祗有此间疑可信，白云书法至今传。光射苍岩石镜屏，我来一现岂无情。谁云显晦知时节，长伴空山寒月明。
归宗寺四咏·其一
作者：李纲
朝代：宋

孤峰秀拔翠峣岧，峰顶虚无是紫霄。从此上宾朝帝所，直须稳跨玉龙腰。
归宗寺四咏·其一
作者：李纲
朝代：宋

孤峰秀拔翠嶤岧，峰顶虚无是紫霄。
从此上宾朝帝所，直须穏跨玉龙腰。
归宗寺四咏·其三
作者：李纲
朝代：宋
体裁：七言绝句

右军真是墨中仙，到处成池岂尽然。祗有此间疑可信，白云书法至今传。
归宗寺四咏·其二
作者：李纲
朝代：宋

溪流宛转若翔鸾，翠色涵虚特地寒。
底事舞余窥碧沼，袛应误作镜中看。
归宗寺四咏·其二
作者：李纲
朝代：宋

溪流宛转若翔鸾，翠色涵虚特地寒。底事舞馀窥碧沼，袛应误作镜中看。
归宗寺四咏·其四
作者：李纲
朝代：宋
体裁：七言绝句

光射苍岩石镜屏，我来一现岂无情。谁云显晦知时节，长伴空山寒月明。
归次海康登平仙亭次莱公韵
作者：李纲
朝代：宋
体裁：五言绝句

碧海瞰危亭，波光混大清。旷怀知乐此，夷险本来平。
归次海康登平仙亭次莱公韵·雷庙读丁晋公所作碑
作者：李纲
朝代：宋
体裁：七言绝句

巨卵曾因霹雳开，海邦从此得名雷。只知寇老曾迁此，作记何缘丁令来。
彭蠡
作者：李纲
朝代：宋

神禹治水江为最，逦迤逶蛇钟作汇。
泓澄不独阳鸟居，浩荡端使羣川会。
羣川已会江不湍，朝宗到海东南安。
烟收云敛望不尽，眼界始知天宇寛。
世传扬澜并左蠡，无风白浪如山起。
我今谪官此中行，何事恬然风浪止。
阳侯也自可怜生，不学世人皆世情。
好风已借一帆便，霁色更增双眼明。
晚来画舸鸣六橹，超忽千山如脱兔。
波心突兀见星宫，云际峥嵘望庐阜。
世间此景良不多，洞庭三峡真么么。
共浮大白期一醉，对此不饮当如何。
彭蠡
作者：李纲
朝代：宋

神禹治水江为最，逦迤逶蛇钟作汇。泓澄不独阳鸟居，浩荡端使群川会。群川已会江不湍，朝宗到海东南安。烟收云敛望不尽，眼界始知天宇宽。世传扬澜并左蠡，无风白浪如山起。我今谪官此中行，何事恬然风浪止。阳侯也自可怜生，不学世人皆世情。好风已借一帆便，霁色更增双眼明。晚来画舸鸣六橹，超忽千山如脱兔。波心突兀见星宫，云际峥嵘望庐阜。世间此景良不多，洞庭三峡真么么。共浮大白期一醉，对此不饮当如何。
往复诗多用佛语再次前韵示仲辅
作者：李纲
朝代：宋

远涉异域求金仙，岂知不离方寸间。此门悟入真捷径，安用困苦栖穷山。凭君试灼一炷艾，能已千痾宁四大。病根若悟本来空，是则名为观自在。平生见尽学道人，舍妄求真不识真。指端明月休错认，衣里宝珠元不贫。巍巍荡荡如山阜，长与君俱君见否。仁者自生分别心，断际何尝有前后。
往復诗多用佛语再次前韵示仲辅
作者：李纲
朝代：宋

远涉异域求金仙，岂知不离方寸间。
此门悟入真捷径，安用困苦栖穷山。
凭君试灼一炷艾，能已千痾宁四大。
病根若悟本来空，是则名为观自在。
平生见尽学道人，舍妄求真不识真。
指端明月休错认，衣裏宝珠元不贫。
巍巍荡荡如山阜，长与君俱君见否。
仁者自生分别心，断际何尝有前后。
往返踰万里首尾涉五年幸无惊忧归次贵溪仙岩新罹寇盗焚荡孑然始见兵火之迹感怆有作二首
作者：李纲
朝代：宋

梦里幽人独往来，仙岩依旧碧崔嵬。伤心二百载涵养，极望皆成瓦砾堆。辽海归来丁令威，山川虽是事多非。衣冠南渡奔崩极，始信六朝犹足依。
往返踰万里首尾涉五年幸无惊忧归次贵溪仙岩新罹寇盗焚荡孑然始见兵火之迹感怆有作二首·其一
作者：李纲
朝代：宋

梦裏幽人独往来，僊岩依旧碧崔嵬。
伤心二百载涵养，极望皆成瓦砾堆。
往返踰万里首尾涉五年幸无惊忧归次贵溪仙岩新罹寇盗焚荡孑然始见兵火之迹感怆有作二首·其一
作者：李纲
朝代：宋

梦里幽人独往来，仙岩依旧碧崔嵬。伤心二百载涵养，极望皆成瓦砾堆。
往返踰万里首尾涉五年幸无惊忧归次贵溪仙岩新罹寇盗焚荡孑然始见兵火之迹感怆有作二首·其二
作者：李纲
朝代：宋
体裁：七言绝句

辽海归来丁令威，山川虽是事多非。衣冠南渡奔崩极，始信六朝犹足依。
得了翁书并寄石芝云其味初淡中苦已而发甘鲜有此味者感而赋诗
作者：李纲
朝代：宋

海日气射苍崖根，石上生枝乾藓文。构梯采掇资好事，中有至味难为言。岂惟食淡兼攻苦，嚼蜡茹荼多欲吐。清甘徐发齿颊间，漱以寒泉如饮乳。幽人赠我意已深，一掬可比千黄金。世间此味知者鲜，往往既吐还追寻。我欲持之献君子，自古至言多逆耳。愿于苦处辨忠良，若待回甘真晚矣。
得了翁书并寄石芝云其味初淡中苦已而发甘鲜有此味者感而赋诗
作者：李纲
朝代：宋

海日气射苍崖根，石上生枝干藓文。
构梯采掇资好事，中有至味难为言。
岂惟食淡兼攻苦，嚼蜡茹荼多欲吐。
清甘徐发齿颊间，潄以寒泉如饮乳。
幽人赠我意已深，一掬可比千黄金。
世间此味知者鲜，往往既吐还追寻。
我欲持之献君子，自古至言多逆耳。
愿于苦处辨忠良，若待迴甘真晚矣。
得家书报长子仪之房下得孙男殊慰老怀时在雷州着易传适至震卦因名之曰震孙以诗寄仪之
作者：李纲
朝代：宋

天涯远报茁琼枝，共说鹓雏骨相奇。
鼻祖从来种桃李，耳孙自合产兰芝。
洊雷名震因观易，他日趋庭使学诗。
无復区区如尔父，定须了了胜吾儿。
书来可想开怀抱，老去何因与弄持。
素有庞翁携隐志，未应孤负鹿门期。
得家书报长子仪之房下得孙男殊慰老怀时在雷州著易传适至震卦因名之曰震孙以诗寄仪之
作者：李纲
朝代：宋

天涯远报茁琼枝，共说鹓雏骨相奇。鼻祖从来种桃李，耳孙自合产兰芝。荐雷名震因观易，他日趋庭使学诗。无复区区如尔父，定须了了胜吾儿。书来可想开怀抱，老去何因与弄持。素有庞翁携隐志，未应孤负鹿门期。
得家信报淮南飞蝗渡江入浙岁事殊可忧感而赋诗
作者：李纲
朝代：宋
体裁：七言绝句

闻说飞蝗起自淮，势如风雨渡江来。我家岁事何须虑，只恐人言不是灾。
得家信报避寇海陵
作者：李纲
朝代：宋
体裁：七言律诗

怪底灯花夜夜红，朝来家问始相通。田园已在危疑际，骨肉幸安飘泊中。子美无家寻弟妹，渊明有酒引儿童。我今已胜少陵老，稚子候门淮水东。
得报以谪降官不许同处一州自鄂渚移居澧阳有感
作者：李纲
朝代：宋

萍漂梗泛又迁居，叹息谋身术已疏。愿访湘妃遗佩浦，试追汉传吊累书。干戈满眼伤群盗，松梓连云念故庐。泽畔行吟觉憔悴，前身疑是楚三闾。
得报以谪降官不许同处一州自鄂渚移居澧阳有感
作者：李纲
朝代：宋

萍漂梗泛又迁居，叹息谋身术已疏。
愿访湘妃遗佩浦，试追汉传弔纍书。
干戈满眼伤羣盗，松梓连云念故庐。
泽畔行吟觉憔悴，前身疑是楚三闾。
得梁溪书寄诸弟二首
作者：李纲
朝代：宋

一纸书来抵万金，天涯慰我念家心。只今王室犹如此，回首东吴涕作霖。荔子初丹色半青，玉肤未满已芳馨。欲题书后三千颗，须待烟林灿若星。
得梁溪书寄诸弟二首·其一
作者：李纲
朝代：宋
体裁：七言绝句

一纸书来抵万金，天涯慰我念家心。只今王室犹如此，回首东吴涕作霖。
得梁溪书寄诸弟二首·其二
作者：李纲
朝代：宋
体裁：七言绝句

荔子初丹色半青，玉肤未满已芳馨。欲题书后三千颗，须待烟林灿若星。
得梁溪家书报黄氏女生外孙
作者：李纲
朝代：宋

怪底朝来鹊噪门，家书远报女生孙。须知钟庆由先德，故使遗芳衍后昆。肌骨遥怜凝玉雪，风光自与茁兰荪。何时归去亲怀抱，华发褒衣更觉尊。
得梁溪家书报黄氏女生外孙
作者：李纲
朝代：宋

怪底朝来鹊噪门，家书远报女生孙。
须知钟庆由先德，故使遗芳衍后昆。
肌骨遥怜凝玉雪，风光自与茁兰荪。
何时归去亲怀抱，华髪襃衣更觉尊。
得梁溪家问足慰远怀因和渊明答庞参军之作
作者：李纲
朝代：宋

剥啄叩门，梁溪有书。
发函读之，远怀以娱。
长少童稚，咸安其居。
森然满前，如返我庐。
一书可宝，万金非珍。
契阔寤叹，乃兹相亲。
鹊不吾欺，鸣以告人。
载询仆夫，以及其邻。
嗟我诸季，鷄鸣孜孜。
左图右书，中心好之。
山川修阻，贻我以诗。
三復佳句，实慰所思。
翩翩鸿鴈，暂聚亟分。
岂无他人，非我所欣。
清宵步月，白日看云。
无遐迩心，好音数闻。
昔我之来，鶗鴂将鸣。
今也岁晏，霜露载零。
言念沙漠，有怀玉京。
终夕不寐，羣生未宁。
怅望东吴，慨临西风。
愿化独鹤，烟霄可冲。
敬慎威仪，惟以令终。
黄髪为期，其爱尔躬。
得梁溪家问足慰远怀因和渊明答庞参军之作
作者：李纲
朝代：宋

剥啄叩门，梁溪有书。发函读之，远怀以娱。长少童稚，咸安其居。森然满前，如返我庐。一书可宝，万金非珍。契阔寤叹，乃兹相亲。鹊不吾欺，鸣以告人。载询仆夫，以及其邻。嗟我诸季，鸡鸣孜孜。左图右书，中心好之。山川修阻，贻我以诗。三复佳句，实慰所思。翩翩鸿雁，暂聚亟分。岂无他人，非我所欣。清宵步月，白日看云。无遐迩心，好音数闻。昔我之来，鶗鴂将鸣。今也岁晏，霜露载零。言念沙漠，有怀玉京。终夕不寐，群生未宁。怅望东吴，慨临西风。愿化独鹤，烟霄可冲。敬慎威仪，惟以令终。黄发为期，其爱尔躬。
得诸季书报薛克寅范茂载胡仲俨皆物故感怆有作
作者：李纲
朝代：宋
体裁：五言律诗

新故继凋丧，初非因荷戈。波惊川阅水，霜早叶辞柯。世上故人少，录中新鬼多。浮生端若此，伤感意如何。
御书草圣千文赞
作者：李纲
朝代：宋

伏羲画卦，人文以成。书契之作，以代结绳。篆籀而降，秦隶乃兴。规摹楷法，有真有行。众妙且美，萃于兹草。畴克工之，心悟笔到。芝靖羲献，主盟此道。自昔英主，鲜不自好。惟汉光武，投戈讲艺。有唐太宗，笔迹奇秘。底绥大业，实资勇智。游戏翰墨，乃其馀事。于穆天子，允武允文。武定祸乱，文该典坟。万机之馀，纵笔怡神。作此草圣，前无古人。人亦有言，心正笔正。妙哉心画，本乎湖静。银钩铁纽，蟠屈刚劲。云汉昭回，奎壁辉映。如鸟行沙，如虫蚀木。鸾鹄停峙，龙蛇起陆。飞电绕枢，垂虹饮谷。千变万态，荡耀心目。一人之贵，犹或勤斯。咨尔多士，胡可怠而。学问积躬，功名济时。其则不远，瞻之仰之。载摹宸翰，勒之嘉石。龛于殿阴，如鲁屋壁。天威在望，得所矜式。微臣作赞，垂示无极。
御书草圣千文赞
作者：李纲
朝代：宋

伏羲画卦，人文以成。
书契之作，以代结绳。
篆籕而降，秦隶乃兴。
规摹楷法，有真有行。
众妙且美，萃于兹草。
畴克工之，心悟笔到。
芝靖羲献，主盟此道。
自昔英主，鲜不自好。
惟汉光武，投戈讲艺。
有唐太宗，笔蹟奇秘。
底绥大业，实资勇智。
游戏翰墨，乃其余亊。
于穆天子，允武允文。
武定祸乱，文该典坟。
万机之余，纵笔怡神。
作此草圣，前无古人。
人亦有言，心正笔正。
妙哉心画，本乎湖静。
银鈎铁纽，蟠屈刚劲。
云汉昭回，奎璧辉映。
如鸟行沙，如虫蚀木。
鸾鹄停峙，龙蛇起陆。
飞电绕枢，垂虹饮谷。
千变万态，荡耀心目。
一人之贵，犹或勤斯。
咨尔多士，胡可怠而。
学问积躬，功名济时。
其则不远，瞻之仰之。
载摹宸翰，勒之嘉石。
龛于殿阴，如鲁屋壁。
天威在望，得所矜式。
微臣作赞，垂示无极。
循州道中作
作者：李纲
朝代：宋

岭海经行涉两年，篮舆触热道龙川。只愁青草黄茅瘴，敢意好风佳月天。山顶濛濛遮薄雾，江心跕跕堕飞鸢。劳生往返何为者，归去躬耕负郭田。
循州道中作
作者：李纲
朝代：宋

岭海经行涉两年，篮舆触热道龙川。
只愁青草黄茅瘴，敢意好风佳月天。
山顶蒙蒙遮薄雾，江心跕跕堕飞鸢。
劳生往返何为者，归去躬耕负郭田。
循梅道中遣人如江南走笔寄诸季十首
作者：李纲
朝代：宋

弟有青云志，兄今白发翁。断鸿飞峤北，归鹤自辽东。鲸海扁舟过，烟岚一笑空。衰颜虽已老，尚有渥丹红。海外归来客，天涯老病身。卷开愁细字，冠侧倩傍人。久矣鸳鸾绝，优哉麋鹿亲。尤堪浇美酒，醉里发天真。人传吴会破，虏向福山归。松梓定安稳，池台今是非。伤心怀故老，流泪落征衣。目断沧波上，龙舟翠盖飞。契阔三年久，惊忧一梦新。江乡漂寓客，海峤得归人。风雨对床夜，诗书开帐晨。速宜寻旧约，一醉万家春。寂默维摩病，谁参不二门。应缘聊遣化，问疾欲忘言。断取妙喜国，同游祗树园。甚深须独悟，勿为众人论。虏骑滋南牧，于今大将谁。楼船泛溟渤，哀诏问疮痍。沙漠深銮辂，江湖震鼓鼙。远方惟岭峤，耕凿自熙熙。常笑晋南渡，区区营一隅。近传胡骑扰，未觉古人迂。谈笑北支勒，指麾西破苻。凄凉王谢后，继踵岂真无。每讶杜陵老，赋诗多旅愁。只今萍梗迹，自乏稻梁谋。火气已徂暑，金风将动秋。相从攻苦淡，一解万端忧。触热冒氛疠，怀家思弟昆。早行青嶂月，夜泊绿林村。且喜江南近，休将塞北论。凭高望吴越，黯黯更销魂。江表难久客，沙阳可暂安。旧谙鱼稻美，颇得士民欢。骐骥已衰病，鹡鸰方急难。为携雏稚辈，早下建溪滩。
循梅道中遣人如江南走笔寄诸季十首·其一
作者：李纲
朝代：宋

弟有青云志，兄今白发翁。断鸿飞峤北，归鹤自辽东。鲸海扁舟过，烟岚一笑空。衰颜虽已老，尚有渥丹红。
循梅道中遣人如江南走笔寄诸季十首·其一
作者：李纲
朝代：宋

弟有青云志，兄今白髪翁。
断鸿飞峤北，归鹤自辽东。
鲸海扁舟过，烟岚一笑空。
衰颜虽已老，尚有渥丹红。
循梅道中遣人如江南走笔寄诸季十首·其七
作者：李纲
朝代：宋
体裁：五言律诗

常笑晋南渡，区区营一隅。近传胡骑扰，未觉古人迂。谈笑北支勒，指麾西破苻。凄凉王谢后，继踵岂真无。
循梅道中遣人如江南走笔寄诸季十首·其三
作者：李纲
朝代：宋
体裁：五言律诗

人传吴会破，虏向福山归。松梓定安稳，池台今是非。伤心怀故老，流泪落征衣。目断沧波上，龙舟翠盖飞。
循梅道中遣人如江南走笔寄诸季十首·其九
作者：李纲
朝代：宋

触热冒氛疠，怀家思弟昆。早行青嶂月，夜泊绿林村。且喜江南近，休将塞北论。凭高望吴越，黯黯更销魂。
循梅道中遣人如江南走笔寄诸季十首·其九
作者：李纲
朝代：宋

触热冒氛疠，怀家思弟昆。
早行青嶂月，夜泊绿林村。
且喜江南近，休将塞北论。
凭髙望吴越，黯黯更销魂。
循梅道中遣人如江南走笔寄诸季十首·其二
作者：李纲
朝代：宋

海外归来客，天涯老病身。
卷开愁细字，冠侧倩傍人。
久矣鸳鸾绝，优哉麋鹿亲。
尤堪浇美酒，醉裏发天真。
循梅道中遣人如江南走笔寄诸季十首·其二
作者：李纲
朝代：宋

海外归来客，天涯老病身。卷开愁细字，冠侧倩傍人。久矣鸳鸾绝，优哉麋鹿亲。尤堪浇美酒，醉里发天真。
循梅道中遣人如江南走笔寄诸季十首·其五
作者：李纲
朝代：宋
体裁：五言律诗

寂默维摩病，谁参不二门。应缘聊遣化，问疾欲忘言。断取妙喜国，同游祗树园。甚深须独悟，勿为众人论。
循梅道中遣人如江南走笔寄诸季十首·其八
作者：李纲
朝代：宋

毎讶杜陵老，赋诗多旅愁。
只今萍梗迹，自乏稻梁谋。
火气已徂暑，金风将动秋。
相从攻苦淡，一解万端忧。
循梅道中遣人如江南走笔寄诸季十首·其八
作者：李纲
朝代：宋

每讶杜陵老，赋诗多旅愁。只今萍梗迹，自乏稻梁谋。火气已徂暑，金风将动秋。相从攻苦淡，一解万端忧。
循梅道中遣人如江南走笔寄诸季十首·其六
作者：李纲
朝代：宋
体裁：五言律诗

虏骑滋南牧，于今大将谁。楼船泛溟渤，哀诏问疮痍。沙漠深銮辂，江湖震鼓鼙。远方惟岭峤，耕凿自熙熙。
循梅道中遣人如江南走笔寄诸季十首·其十
作者：李纲
朝代：宋
体裁：五言律诗

江表难久客，沙阳可暂安。旧谙鱼稻美，颇得士民欢。骐骥已衰病，鹡鸰方急难。为携雏稚辈，早下建溪滩。
循梅道中遣人如江南走笔寄诸季十首·其四
作者：李纲
朝代：宋
体裁：五言律诗

契阔三年久，惊忧一梦新。江乡漂寓客，海峤得归人。风雨对床夜，诗书开帐晨。速宜寻旧约，一醉万家春。
德安食枇杷
作者：李纲
朝代：宋
体裁：古风

故人饷卢橘，烟雨江上村。芳津流齿颊，核细肌丰温。谁为黄金弹，偏宜白玉樽。返源旋味处，寂寞自无言。
忆江南
作者：李纲
朝代：宋
体裁：词

云棹远，南浦绿波春。日暖风和初解冻，饵香竿袅好垂纶。一钓得金鳞。风乍起，吹皱碧渊沦。红鲙斫来龙更美，白醪酤得旨兼醇。一醉武陵人。
忆江南
作者：李纲
朝代：宋
体裁：词

清昼永，幽致夏来多。远岸参差风飏柳，平湖清浅露翻荷。移棹钓烟波。凉一霎，飞雨洒轻蓑。满眼生涯千顷浪，放怀乐事一声歌。不醉欲如何。
志宏以墨戏见遗并贶古风次韵答之且归其画
作者：李纲
朝代：宋

老坡墨戏吾最许，雨叶风枝无点上。
幽怀寄此管城颖，妙质森然会稽楮。
要须胸次竹先成，故使落笔前无古。
披图但爱凌云姿，作赞愧乏惊人语。
嗟予迂阔与世疏，酷嗜栽培如老圃。
筑园会与种千竿，开国便胜封万户。
遗予此画意已勤，夺人之好道所御。
封题依旧送书房，得画何如得竹愈。
志宏以墨戏见遗并贶古风次韵答之且归其画
作者：李纲
朝代：宋

老坡墨戏吾最许，雨叶风枝无点土。幽怀寄此管城颖，妙质森然会稽楮。要须胸次竹先成，故使落笔前无古。披图但爱凌云姿，作赞愧乏惊人语。嗟予迂阔与世疏，酷嗜栽培如老圃。筑园会与种千竿，开国便胜封万户。遗予此画意已勤，夺人之好道所禦。封题依旧送书房，得画何如得竹愈。
志宏以家所生新芝遗予并以诗来次韵报之
作者：李纲
朝代：宋

紫芝多产白玉峰，服食益寿增明聪。人间采茹未易得，怅望古曲来悲风。那知远谪见奇物，子家端是庆所钟。煌煌三秀岂难并，玉干云叶方成丛。嘉祥美瑞不自惜，掇以遗我诚由中。甘芳胜菌滑胜乳，能杀三尸驱九虫。童颜瞭视驻可久，堕发落齿生应重。嗟予迂疏与世阔，得食此物谁之功。商山傥可追四皓，淮南安用寻八公。骖鸾控鹤吾未暇，千里白云聊与同。
志宏以家所生新芝遗予并以诗来次韵报之
作者：李纲
朝代：宋

紫芝多产白玉峰，服食益寿增明聪。
人间采茹未易得，怅望古曲来悲风。
那知远谪见奇物，子家端是庆所钟。
煌煌三秀岂难并，玉榦云叶方成丛。
嘉祥美瑞不自惜，掇以遗我诚由中。
甘芳胜菌滑胜乳，能杀三尸驱九虫。
童颜瞭视驻可久，堕髪落齿生应重。
嗟予迂疏与世阔，得食此物谁之功。
商山傥可追四皓，淮南安用寻八公。
骖鸾控鹤吾未暇，千里白云聊与同。
志宏以牡丹酴醾见遗戏呼牡丹为道州长且许时饷酴醾作二诗以报之 其一 牡丹
作者：李纲
朝代：宋

我昔驱车游洛阳，正值名圃开花王。嫣然万本斗妍媚，彫槛绰约罗红妆。风枝似响湘浦佩，露苞如浴骊山汤。乍惊照眼国色好，更觉扑鼻春风香。鞓红檀点玉版白，细叶次第舒幽房。玉奴纤指尚馀捻，鹤翎坐恐随风翔。就中品格最奇特，共许魏紫并姚黄。千金不惜买一醉，少年浑欲花底狂。归来试作牡丹谱，未服秉笔惟欧阳。自从游宦多感伤，况此远谪闽山傍。谛观世味如嚼蜡，惜花未免犹膏肓。亦知春色到庭户，不见此花如未尝。子于何处得一本，赠我意厚诚难忘。戏言剑浦此为最，聊试呼作道州长。化工彫刻无厚薄，地气培植非其乡。虽云单叶不入品，无那富艳踰群芳。愿言爱惜勿嘲诮，且醉玉斝酬韶光。
志宏以牡丹酴醾见遗戏呼牡丹为道州长且许时饷酴醾作二诗以报之 其二 酴醾
作者：李纲
朝代：宋

残阴未许春光泄，喷作沙阳三尺雪。摧伤花卉尽枯槎，惟有酴醾寒更茁。幽人早起傍园林，独喜枝头琼蕊缀。应怜逐客正凄凉，折赠殷勤慰愁绝。清香馥郁坐中飘，汲水养之殊未歇。和烟带露愈芬芳，更许幽丛时为撷。愁霖连日作轻寒，寂寂禅扉方昼闭。春风骀荡好幽寻，安得连拳挂雌霓。
志宏以牡丹酴醾见遗戏呼牡丹为道州长且许时饷酴醾作二诗以报之·牡丹
作者：李纲
朝代：宋

我昔驱车游洛阳，正值名圃开花王。嫣然万本斗妍媚，彫槛绰约罗红妆。风枝似响湘浦佩，露苞如浴骊山汤。乍惊照眼国色好，更觉扑鼻春风香。鞓红檀点玉版白，细叶次第舒幽房。玉奴纤指尚馀捻，鹤翎坐恐随风翔。就中品格最奇特，共许魏紫并姚黄。千金不惜买一醉，少年浑欲花底狂。归来试作牡丹谱，未服秉笔惟欧阳。自从游宦多感伤，况此远谪闽山傍。谛观世味如嚼蜡，惜花未免犹膏肓。亦知春色到庭户，不见此花如未尝。子于何处得一本，赠我意厚诚难忘。戏言剑浦此为最，聊试呼作道州长。化工彫刻无厚薄，地气培植非其乡。虽云单叶不入品，无那富艳踰群芳。愿言爱惜勿嘲诮，且醉玉斝酬韶光。残阴未许春光泄，喷作沙阳三尺雪。摧伤花卉尽枯槎，惟有酴醾寒更茁。幽人早起傍园林，独喜枝头琼蕊缀。应怜逐客正凄凉，折赠殷勤慰愁绝。清香馥郁坐中飘，汲水养之殊未歇。和烟带露愈芬芳，更许幽丛时为撷。愁霖连日作轻寒，寂寂禅扉方昼闭。春风骀荡好幽寻，安得连拳挂雌霓。
志宏以牡丹酴醿见遗戏呼牡丹为道州长且许时饷酴醿作二诗以报之·牡丹
作者：李纲
朝代：宋

我昔驱车游洛阳，正值名圃开花王。
嫣然万本斗妍媚，雕槛绰约罗红粧。
风枝似响湘浦佩，露苞如浴骊山汤。
乍惊照眼国色好，更觉扑鼻春风香。
鞓红檀点玉版白，细叶次第舒幽房。
玉奴纤指尚余捻，鹤翎坐恐随风翔。
就中品格最奇特，共许魏紫并姚黄。
千金不惜买一醉，少年浑欲花底狂。
归来试作牡丹谱，未服秉笔惟欧阳。
自从游宦多感伤，况此远谪闽山傍。
谛观世味如嚼蜡，惜花未免犹膏肓。
亦知春色到庭户，不见此花如未尝。
子于何处得一本，赠我意厚诚难忘。
戏言剑浦此为最，聊试呼作道州长。
化工雕刻无厚薄，地气培植非其乡。
虽云单叶不入品，无那富艷踰羣芳。
愿言爱惜勿嘲诮，且醉玉斝酬韶光。
志宏以牡丹酴醿见遗戏呼牡丹为道州长且许时饷酴醿作二诗以报之·酴醿
作者：李纲
朝代：宋

残阴未许春光洩，喷作沙阳三尺雪。
摧伤花卉尽枯槎，惟有酴醿寒更茁。
幽人早起傍园林，独喜枝头琼蘂缀。
应怜逐客正凄凉，折赠殷勤慰愁绝。
清香馥郁坐中飘，汲水养之殊未歇。
和烟带露愈芬芳，更许幽丛时为撷。
愁霖连日作轻寒，寂寂禅扉方昼闭。
春风骀荡好幽寻，安得连拳挂雌霓。
志宏供笋以诗报之
作者：李纲
朝代：宋

琅玕为竹铁为鞭，长就新萌本类拳。
味旨不须甜说蜜，肤腴更觉软胜绵。
锦䙀与脱重重缚，玉版来参的的禅。
知子供予端有意，欲教蔬食学神仙。
志宏供笋以诗报之
作者：李纲
朝代：宋

琅玕为竹铁为鞭，长就新萌本类拳。味旨不须甜说蜜，肤腴更觉软胜绵。锦绷与脱重重缚，玉版来参的的禅。知子供予端有意，欲教蔬食学神仙。
志宏供芍药且以诗来再赋前韵
作者：李纲
朝代：宋

谁道心闲缘地僻，梦裏何尝有空色。
小窗一枕觉来时，燕语莺啼春寂寂。
忽思春尽芍药开，赋诗试与幽人觅。
短篇纔去花已来，却愧诗词太狂直。
嫣然数朵玉楼春，何似江南穪落墨。
志宏供芍药且以诗来再赋前韵
作者：李纲
朝代：宋

谁道心闲缘地僻，梦里何尝有空色。小窗一枕觉来时，燕语莺啼春寂寂。忽思春尽芍药开，赋诗试与幽人觅。短篇才去花已来，却愧诗词太狂直。嫣然数朵玉楼春，何似江南称落墨。
志宏复有诗来再赋两篇为报念其往复之无已也故寓意卒章以止之
作者：李纲
朝代：宋

平生爱竹端自许，欲种千竿满吾土。岂知好物不须多，只费东坡数番楮。酒酣弄笔写寒姿，一洗丹青空万古。我今观画已萧然，矧对吟风如共语。渊明荒径便抛官，仲子辞官归灌圃。终年端坐饱太仓，更欲此君长傍户。亦知两者固难兼，无那幽怀终不禦。纵教富贵欲何为，不若归来栽竹愈。数君妙质来何许，生气森森如得土。依然对此未忘情，亦欲怀之恨无楮。宿枝新叶自清妍，蠹拳枯折尤奇古。已将金玉照双眸，更得珠玑编好语。男儿学古贵根源，馀力游兹文翰圃。沈思六艺见同归，纵览百家知异户。浩然养气塞天渊，沛若江河知孰禦。却怜彫斲愁肺肝，但莫苦吟当自愈。
志宏复有诗来再赋两篇为报念其往复之无已也故寓意卒章以止之·其二
作者：李纲
朝代：宋

数君妙质来何许，生气森森如得土。依然对此未忘情，亦欲怀之恨无楮。宿枝新叶自清妍，蠹拳枯折尤奇古。已将金玉照双眸，更得珠玑编好语。男儿学古贵根源，馀力游兹文翰圃。沈思六艺见同归，纵览百家知异户。浩然养气塞天渊，沛若江河知孰禦。却怜彫斲愁肺肝，但莫苦吟当自愈。
志宏复示秋意五篇次韵和之
作者：李纲
朝代：宋

秋风到枕前，策策鸣窗苇。起看山吐月，残夜楼明水。皎月与我心，清净两无滓。玉露滴烟霄，飘然杂桂子。姮娥应笑人，仳离放红蕊。乘风游广寒，三十亿万里。宫阙不胜寒，九奏感人耳。不如且世间，浩歌书著纸。秋色一夜改，白露漙苍苇。冠屦变凄清，如濯沧浪水。慢肤素多汗，执热结成滓。振衣得新凉，俨若侍君子。起观庭中花，露叶耿烟蕊。景物但可人，溪山即吾里。浮生驹过隙，百年一瞬耳。惟有古圣贤，高名在毫纸。秋风振回溪，宿鹭起汀苇。孤飞一片雪，寒影落烟水。羽毛可为仪，皓洁绝埃滓。心迹两翛然，邈若佳公子。却栖碧山岑，瑶树发琼蕊。岂知黄鹄心，一举眇千里。翔集太液池，彼此皆戏耳。丹青虽善画，为我拂水纸。秋风入虚堂，凄微带烟苇。堂中拙居士，湛然如止水。默坐观是心，自觉无纤滓。不知读何经，但说舍利子。心清闻妙香，天花散芳蕊。含容河沙界，方寸知几里。神光常在目，妙响不离耳。处处获圆通，谁云钻故纸。秋兴殊未极，秋溪可杭苇。顺流欲东行，一观沧溟水。洗我万古愁，胸中瑩无滓。又欲归梁溪，候门有稚子。携幼酒盈樽，泛此东篱蕊。躬耕复著书，茗饮追甫里。听子场屋声，入我山林耳。文字惊世人，一日传万纸。
志宏复示秋意五篇次韵和之·其一
作者：李纲
朝代：宋

秋风到枕前，策策鸣窗苇。起看山吐月，残夜楼明水。皎月与我心，清净两无滓。玉露滴烟霄，飘然杂桂子。姮娥应笑人，仳离放红蕊。乘风游广寒，三十亿万里。宫阙不胜寒，九奏感人耳。不如且世间，浩歌书著纸。
志宏复示秋意五篇次韵和之·其三
作者：李纲
朝代：宋

秋风振回溪，宿鹭起汀苇。孤飞一片雪，寒影落烟水。羽毛可为仪，皓洁绝埃滓。心迹两翛然，邈若佳公子。却栖碧山岑，瑶树发琼蕊。岂知黄鹄心，一举眇千里。翔集太液池，彼此皆戏耳。丹青虽善画，为我拂水纸。
志宏复示秋意五篇次韵和之·其二
作者：李纲
朝代：宋

秋色一夜改，白露漙苍苇。冠屦变凄清，如濯沧浪水。慢肤素多汗，执热结成滓。振衣得新凉，俨若侍君子。起观庭中花，露叶耿烟蕊。景物但可人，溪山即吾里。浮生驹过隙，百年一瞬耳。惟有古圣贤，高名在毫纸。
志宏复示秋意五篇次韵和之·其五
作者：李纲
朝代：宋

秋兴殊未极，秋溪可杭苇。顺流欲东行，一观沧溟水。洗我万古愁，胸中瑩无滓。又欲归梁溪，候门有稚子。携幼酒盈樽，泛此东篱蕊。躬耕复著书，茗饮追甫里。听子场屋声，入我山林耳。文字惊世人，一日传万纸。
志宏复示秋意五篇次韵和之·其五
作者：李纲
朝代：宋
体裁：古风

秋兴殊未极，秋溪可杭苇。顺流欲东行，一观沧溟水。洗我万古愁，胸中莹无滓。又欲归梁溪，候门有稚子。携幼酒盈樽，泛此东篱蕊。躬耕复著书，茗饮追甫里。听子场屋声，入我山林耳。文字惊世人，一日传万纸。
志宏复示秋意五篇次韵和之·其四
作者：李纲
朝代：宋

秋风入虚堂，凄微带烟苇。堂中拙居士，湛然如止水。默坐观是心，自觉无纤滓。不知读何经，但说舍利子。心清闻妙香，天花散芳蕊。含容河沙界，方寸知几里。神光常在目，妙响不离耳。处处获圆通，谁云钻故纸。
志宏得碧字以诗来次其韵
作者：李纲
朝代：宋

明月照清溪，影落千寻碧。轻风皱微澜，荡漾摇金色。相携理桂楫，及此万籁寂。天空露气寒，栖鸟正缩瑟。何人起秋思，数弄月中笛。坐使迁客情，悽然感去国。清游得英俊，胜赏饱泉石。岂殊在吾家，亲戚欬于侧。赋诗各言怀，险韵对勍敌。归来气未衰，开匣看三尺。
志宏得碧字以诗来次其韵
作者：李纲
朝代：宋

明月照清溪，影落千寻碧。
轻风皱微澜，荡漾摇金色。
相携理桂檝，及此万籁寂。
天空露气寒，栖鸟正缩瑟。
何人起秋思，数弄月中笛。
坐使迁客情，悽然感去国。
清游得英俊，胜赏饱泉石。
岂殊在吾家，亲戚欬于侧。
赋诗各言怀，险韵对勍敌。
归来气未衰，开匣看三尺。
志宏復有诗来再赋两篇为报念其往復之无已也故寓意卒章以止之·其一
作者：李纲
朝代：宋

平生爱竹端自许，欲种千竿满吾土。
岂知好物不须多，只费东坡数番楮。
酒酣弄笔写寒姿，一洗丹青空万古。
我今观画已萧然，矧对吟风如共语。
渊明荒径便抛官，仲子辞官归灌圃。
终年端坐饱太仓，更欲此君长傍户。
亦知两者固难兼，无那幽怀终不御。
纵教富贵欲何为，不若归来栽竹愈。